hotchpotch/miracl-hf-unified huggingface dataset:
রাজা মংকুট
ফরা বাট সমডেট ফরা পরামেনথ্রা মাহা মংকুট ফ্রা চোম ক্লাও চাও যু হুয়া (থাইঃ พระบาทสมเด็จพระปรเมนทรมหามงกุฎ พระจอมเกล้าเจ้าอยู่หัว), বা রাজা মংকুট (১৮ অক্টোবর ১৮০৪ – ১ অক্টোবর ১৮৬৮), শ্যামদেশের (থাইল্যান্ডের) চক্রী রাজবংশের চতুর্থ রাজা ছিলেন। তিনি চতুর্থ রামা হিসেবেও পরিচিত ছিলেন। তিনি ১৮৫১ থেকে ১৮৬৮ অবধি রাজত্ব করেছিলেন।
থাইল্যান্ডের বাইরে, তিনি পরিচিত "রাজা ও আমি" ("কিং এন্ড আই" ) মিউজিক্যাল (১৯৫১) এবং চলচ্চিত্রের (১৯৫৬) 'কিং' বা রাজা হিসেবে। এই চলচ্চিত্রটি "আন্না ও শ্যামদেশের রাজা (আনা এন্ড দি কিং অফ সিয়াম)" চলচ্চিত্রের (১৯৪৬) উপর ভিত্তি করে বানানো। "আন্না ও শ্যামদেশ" চলচ্চিত্রটি আন্না লেনওয়ান্স সম্পর্কে একজন আমেরিকান মিশনারির উপন্যাসের (১৯৪৪) উপর ভিত্তি করে বানানো। আন্না লেনওয়ান্স রাজা মংকুটের দরবারে ১৯৬২ থেকে ১৯৬৭ অবধি ছিলেন।
তাঁর রাজত্বকালে, পশ্চিম সম্প্রসারণবাদের প্রভাব শ্যামদেশ প্রথমবারের মতো অনুভূত হয়। রাজা মংকুট পশ্চিম প্রবর্তিত গ্রহণ করে এবং তার দেশের আধুনিকায়নের উদ্যোগ নেন উভয় প্রযুক্তি এবং সংস্কৃতিতে। এই কারণে শ্যামদেশের মধ্যে তিনি "বিজ্ঞান ও প্রযুক্তির পিতা" হিসেবে গণ্য।
মংকুট রাজকুমার ইসরাসুনধরনের (দ্বিতীয় রামা) এবং রাজকুমারী বুনরিওডের দ্বিতীয় পুত্র ছিল। তার পিতামহ ফুট্ঠাযতফা চুললক (প্রথম রামা) শ্যামদেশের চক্রী রাজবংশের প্রথম রাজা ছিলেন।) মংকুট পুরাতন (ঠোনবুড়ি) প্রাসাদে ১৮০৪ সালে জন্মগ্রহণ করেন। ১৮০৯ সালে রাজকুমার ইসরাসুনধরন বুদ্ধ লেতলা নাভালাই (দ্বিতীয় রামা) হিসেবে রাজপদে অধিষ্ঠিত হয়েছিল।
১৮২৪ সালে মংকুট একটি শ্যামদেশীয় ঐতিহ্য, যে ২০ বছর বয়সী পুরুষদের একটি সময়ের জন্য ভিক্ষু হওয়া উচিত, অনুসরণ করে একজন বৌদ্ধ ভিক্ষু হয়ে। পৌরোহিত্য অভিষেকে তার নাম হয় 'ভাজিরায়ণ' (পালী "Vajirañāṇo")। সেই বছর, তার বাবা মারা যান। ঐতিহ্য অনুযায়ী, মংকুটকে পরবর্তী রাজা করা উচিত ছিল, কিন্তু অভিজাত্য সমাজ পরিবর্তে প্রভাবশালী রাজকুমার জেসাদাবদিন্দ্রকে (নাংকলাও) রাজা করে। মংকুট বুঝতে পারে সিংহাসন অনপনেয় এবং রাজনৈতিক ষড়যন্ত্র এড়াতে, তিনি সন্ন্যাসী অবস্থা বজায় রাখে।
তীর্থযাত্রার সাতাশ বছর পরে, রাজা মংকুট ১৮৫১ সালে সিংহাসনে অধিষ্ঠিত হন, ৪৭ বছর বয়সে। তিনি ফ্রা চোম ক্লাও নাম নেন যদিও বিদেশীরা তাকে রাজা মংকুট হিসেবেই উল্লেখ করে। রাজা বিদেশীদের মধ্যেও পরিচিত ছিল, যেমন কয়েকজন ব্রিটেনপন্থি বিশেষ কিছু ব্রিটিশ কর্মকর্তা।
তিনি ব্রিটিশ ও ফরাসি সার্বভৌম ক্ষমতাদের হুমকিতে সচেতন ছিলেন, এই কারণে তিনি অনেক উদ্ভাবনী কার্যক্রম প্রতিষ্ঠা করার নেতৃত্ব নিয়েছিল্রন।
শরৎ বসন্ত ইতিবৃত্ত
শরৎ বসন্ত ইতিবৃত্ত () হল প্রাচীন চীনের একটি কালক্রম যা প্রাচীন যুগ থেকে একটি প্রধান চীনা ক্ল্যাসিক। ইতিবৃত্তটি লু রাজ্যের একটি কালক্রম। এতে খ্রিস্টপূর্ব ৭২২ থেকে ৪৮১ অব্দ পর্যন্ত ২৪১ বছরের ইতিহাস বর্ণিত হয়েছে। এটি চীনের সবচেয়ে প্রাচীন ইতিহাস বিষয়ক লিখিত রূপ। কনফুসিয়াস এই ইতিবৃত্ত সম্পাদনা করেছেন বলে মেনসিয়াস ধারণা করেন এবং এটি চীনা সাহিত্যের পাঁচ ক্লাসিকের একটি হিসেবে অন্তর্ভুক্ত হয়েছে।
ইতিবৃত্তে বছর অনুযায়ী লু রাজ্যের প্রধান ঘটনাবলী, শাসকদের সিংহাসনে আরোহণ, বিবাহ, মৃত্যু, ও সমাধি, যুদ্ধ, ধর্মীয় রীতিনীতি পালন, এবং প্রাকৃতিক দুর্যোগের উল্লেখ রয়েছে। ঘটনাবলী সংক্ষিপ্তভাবে লিখিত, প্রতিটি ঘটনার জন্য গড়ে দশটি শব্দ ও কোন ঘটনার বিস্তারিত বিবরণ নেই।
যুদ্ধরত রাজ্য কালে, এই ইতিবৃত্তে কিছু টীকা বিবরণী সংযুক্ত করে এর পরিসর বৃদ্ধি করা হয়। এই ধরণের টীকা বিবরণীর মধ্যে সবচেয়ে উল্লেখযোগ্য ছিল "যুওঝুয়ান", যা তার চীনা লোককথা ও প্রবাদ-প্রবচন যুক্ত করার মাধ্যমে অন্যতম এক ক্ল্যাসিকে পরিণত হয়েছে।
ধারণা করা হয়, শরৎ বসন্ত ইতিবৃত্ত খ্রিস্টপূর্ব ৫ম শতাব্দীতে রচনা করা হয়েছিল। "ব্যাম্বু আনালস" ছাড়া এটিই সে সময়ের লিখিত পুস্তক। খ্রিস্টপূর্ব ৬ষ্ট শতাব্দীতে কনফুসিয়াসের সময়ে "চুনক্যু" ("chūnqiū" , Old Chinese *"tʰun tsʰiw") শব্দের আক্ষরিক অর্থ ছিল "বছর" এবং পরে এর ভাবার্থ দাড়ায় ইতিবৃত্ত। এই ইতিবৃত্ত সেসময়ের একমাত্র পুস্তক নয়, পূর্ব ঝাও সাম্রাজ্য সময়ে আরও কয়েকটি রাজ্যে এমন পুস্তক লেখা হয়েছিল।
বর্তমান সময়ের কয়েকজন পন্ডিত মনে করেন এই ইতিবৃত্ত পাঠকদের জন্য রচিত হয় নি, বরং তা তাদের উত্তরসূরীদের জন্য রীতিনীতির বর্ণনা হিসেবে উল্লেখ করেছেন।
যেহেতু এই ইতিবৃত্তের বর্ণনা সংক্ষিপ্ত ছিল, তাই এর পরিসর বৃদ্ধি ও অর্থ স্পষ্ট করার লক্ষ্যে বেশ কিছু টীকা বিবরণী যুক্ত করা হয়। "বুক অব হান"-এ উল্লেখিত প্রধান পাঁচটি টীকা বিবরণী হল:যৌ ও জিয়ার টীকা বিবরণী পরবর্তী সময়ে আর পাওয়া যায় নি। গংইয়াং ও গুলিয়াংয়ের টীকা বিবরণী খ্রিস্টপূর্ব ২য় শতাব্দীতে সম্পাদিত হয়। যুওয়ের টীকা বিবরণী, যা "যুও ঝুয়ান" নামে পরিচিত, খ্রিস্টপূর্ব ৪র্থ শতাব্দীতে সম্পাদিত হয় এবং এতে খ্রিস্টপূর্ব ৭২২ থেকে ৪৬৮ অব্দের লু রাজ্যের ঘটনাবলী বিবৃত হয়েছে।
ইতিবৃত্ত চীনের অন্যতম একটি ক্ল্যাসিক পুস্তক এবং ২৫০০ বছর ধরে বিভিন্ন অালোচনায় এর ব্যাপক প্রভাব লক্ষ্যণীয়। এর অন্যতম প্রধান কারণ হিসেবে ধরা হয় খ্রিস্টপূর্ব ৪র্থ শতাব্দীতে মেনসিয়াসের উক্তি যে কনফুসিয়াস নিজে এই ইতিবৃত্ত সম্পাদনা করেছেন। এই ইতিবৃত্তের সংক্ষিপ্ত বিবরণী কনফুসিয়াস স্বপ্রণোদিত হয়ে ব্যাখ্যা করেছেন। সব পন্ডিতেরা এই ব্যাখ্যা গ্রহণ করেনি। তাং রাজবংশ সময়ের ইতিহাসবেত্তা লিউ ঝিজি মনে করেন "যুওয়ের টীকা বিবরণী" ইতিবৃত্ত থেকেও উৎকৃষ্ট এবং সোং সাম্রাজ্য সময়ের প্রধানমন্ত্রী ওয়াং আনশি এই ইতিবৃত্ত বাদ দিয়ে দেন। অনেক পশ্চিমা পন্ডিতেরাও একই যুক্তি দেখান। প্রসিদ্ধ ফ্রেঞ্চ চীনা বিশেষজ্ঞ এডোওয়ার্ড চাভানস বলেন ইতিবৃত্ত একটি নীরস ও মৃতপ্রায় কালক্রম।
তাইওয়ান–বাংলাদেশ সম্পর্ক
তাইওয়ান–বাংলাদেশ সম্পর্ক হল বাংলাদেশ-চীন সম্পর্ক বা তাইওয়ানের মধ্যকার দ্বিপাক্ষিক সম্পর্ক। আনুষ্ঠানিকভাবে বাংলাদেশ এবং তাইওয়ানের মধ্যে কোনো প্রকার সম্পর্ক নেই।
১৯৭৫ সালের ৪ই অক্টোবর, বাংলাদেশ গণপ্রজাতন্ত্রী চীনকে স্বীকৃতি দেয় এবং তাইওয়ানের সাথে কূটনৈতিক সম্পর্ক ছিন্ন করে। জাতিসংঘ সাধারণ পরিষদের রেজোল্যুশন ২৭৫৮-এ বাংলাদেশ পিআরসি দ্বারা আরওসির প্রতিস্থাপনকেও সমর্থন দেয়।
২০০৪ সালে তাইওয়ান সরকার কর্তৃক রাজধানী ঢাকায় "তাইপেই অর্থনৈতিক ও সাংস্কৃতিক অফিস, বাংলাদেশ" ("তাইপেই ইকোনোমিক অ্যান্ড কালচারাল অফিস ইন বাংলাদেশ") প্রতিষ্ঠা করে। দক্ষিণ এশিয়ার দ্বিতীয় প্রতিষ্ঠান হিসেবে বাংলাদেশে এটি চালু হয়।
তবে বাংলাদেশ সরকারের বাধার কারণে এ কেন্দ্র থেকে ভিসা সেবা দেওয়া সম্ভব হয়ে ওঠে না। ফলে প্রতিষ্ঠানটি তাদের সরকারের নমনীয় কূটনীতি অনুযায়ী সরকারি অর্থের যথার্থ ব্যবহার নিশ্চিত করার জন্য ২০০৯ সালের ৩০শে জুন বন্ধ হয়ে যায়। ফলে তখন সারা বিশ্বে তাইওয়ানের এ রকম প্রতিষ্ঠানের সংখ্যা ১২০-এ গিয়ে দাঁড়ায়। অফিসটি বন্ধ হয়ে যাবার পর থেকে বাংলাদেশ বিষয়ক সকল কিছু যৌথভাবে নিউ দিল্লিতে অবস্থিত তাইপেই ইকোনোমিক অ্যান্ড কালচারাল সেন্টার ইন ইন্ডিয়া এবং ব্যাংককে অবস্থিত তাইপেই ইকোনোমিক অ্যান্ড কালচারাল সেন্টার ইন থাইল্যান্ড দ্বারা নিয়ন্ত্রিত হয়।
বাংলাদেশের ভিসা নীতি অনুযায়ী প্রজাতন্ত্রী চীনের পাসপোর্টধারী তাইওয়ানের নাগরিকদের আগমনী ভিসা (অন এরাইভাল ভিসা) দেওয়া হবে, তবে তাইওয়ানের ভিসা নীতি অনুযায়ী বাংলাদেশের নাগরিকদের নিউ দিল্লি বা ব্যাংকক থেকে ভিসা নিতে হবে।
তাইওয়ান বাংলাদেশে যে সমস্ত পণ্য রপ্তানি করে তার মধ্যে রয়েছে পেট্রোলিয়াম, স্টেইন স্টিল, সিন্থেটিক ফাইবার, ভিনাইল ক্লোরাইড, পলিঅ্যাসিটাল, ইপোক্সি, কাপড় এবং সেলাই করবার যন্ত্র ইত্যাদি। বাংলাদেশ থেকে তাইওয়ানে রপ্তানিকৃত পণ্যসমূহ হল কাঁকড়া, বাগদা চিংড়ি, তামা, কাপড় এবং জুতা। বাংলাদেশে প্রায় ৪০টিরও বেশি তাইওয়ানিজ কোম্পানি কর্মরত আছে। তারা কাপড় প্রক্রিয়াজাতকরণ, জুতা প্রক্রিয়াজাতকরণ, অ্যাকোয়াকালচার, আসবাবপত্র প্রক্রিয়াজাতকরণ ইত্যাদি ক্ষেত্রে কর্মরত আছেন। জুতা প্রক্রিয়াজাতকরণ কোম্পানির বেশিরভাগই চট্টগ্রামে কর্মরত আছে, বাকিরা ঢাকা জেলার আশেপাশের অঞ্চলে কর্মরত আছেন।
বাংলাদেশের বৃহত্তম তাইওয়ানিজ বিনিয়োগকারী কোম্পানি হল রান জিং টেক্সটাইল কোম্পানি (潤興紡織), এবং দ্বিতীয় বৃহত্তম কোম্পানি হল পউ চেন কর্পোরেশন, যারা নাইক, এডিডাস এবং পুমার মত কোম্পানির জুতা তৈরি করে থাকে। চীনে বেতনবৃদ্ধির পর এবং ২০১৪ সালে ভিয়েতনামের চীনবিরোধী আন্দোলনের পর তাইওয়ানিজ কোম্পানি কম বেতন এবং স্থির পরিবেশের জন্য বাংলাদেশে চলে আসার সিদ্ধান্তগ্রহণ করে।
১৯৬১ সালের বাংলা চলচ্চিত্রের তালিকা
১৯৬১ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত বাংলা চলচ্চিত্রসমূহের একটি তালিকা।
বাদশাহ ফাহাদ আন্তর্জাতিক স্টেডিয়াম
বাদশাহ ফাহাদ আন্তর্জাতিক স্টেডিয়াম () (Arabic: درة الملاعب ) সৌদি আরবের প্রধান ও বৃহত্তম স্টেডিয়াম। সৌদি আরবের স্টেডিয়াম সমূহের মধ্যে মুক্তা হিসেবে পরিচিত। মূলত এখানে এখন ফুটবল খেলা অনুষ্ঠিত হয়। তবে এখানে এথলেটিক খেলার সুযোগ সুবিধাও আছে।
সৌদি বাদশাহ ফাহাদ বিন আবদুল আজিজ এর সম্মানার্থে এই স্টেডিয়ামটির নামকরণ করা হয়।
বাদশা ফাহাদ আন্তর্জাতিক স্টেডিয়ামটি ১৯৮৭ সালে প্রতিষ্ঠিত হয়। এর দর্শকধারন ক্ষমতা ৬৮,৭৫২ জন।  স্টেডিয়ামটি দৈর্ঘে ১১৬ গজ এবং প্রস্থে ৭৪ গজ। এই স্টেডিয়ামের ছাদ পৃথিবীর দীর্ঘতম ছাদগুলোর মধ্যে একটি। ১৯৮৯ সালের ফিফা যুব বিশ্বকাপের ফাইনাল ম্যাচসহ বেশ কয়েকটি খেলার ভেণ্যু হিসেবে ব্যবহৃত হয়েছিলো এটি।
কিং ফাহাদ আন্তর্জাতিক স্টেডিয়াম কে "FIFA 13", "FIFA 14", "FIFA 15" ," FIFA 16 এবং " FIFA 17 এর মত ভিডিও গেমে যুক্ত  করা আছে। স্টেডিয়ামটি বানাতে মোট খরচ হয়েছিলো ৫১০ মিলিয়ন মার্কিন ডলার।
স্টেডিয়ামের ছাদ ৪৭,০০০ বর্গফুট এলাকা ধারণ করে আছে। ২৪৭ মিটার ব্যাসের ২৪ টি স্তম্ভ বৃত্তাকারে স্থাপন করে এর ভারবহন করা হয়। বিশাল ছাতা স্টেডিয়ামের বসার জায়গায় সূর্যের আলো পড়তে দেয় না। এখানে সর্বপ্রথম মাজেদ আব্দুল্লাহ গোল করেন। এখানে একটি রাজকীয় ব্যালকনী বানানো হয়েছিলো যেখানে দাঁড়িয়ে বাদশাহ ফাহাদ খেলা দেখতেন। এই মনোরম স্টেডিয়ামের স্থপতি হলেন মাইকেল কে সি চিয়াহ।
১৯৯২, ১৯৯৫ এর কিং ফাহাদ কাপ (যা পরবর্তীতে ফিফা কনফেডারেশন কাপ নামাঙ্কিত হয় ) ও ১৯৯৭ এর কনফেডারেশন কাপ এই মাঠে অনুষ্ঠিত হয়।
দেনা পাওনা
দেনা পাওনা' প্রেমাঙ্কুর আতর্থী পরিচালিত ১৯৩১ সালের ভারতীয় বাংলা চলচ্চিত্র। শরৎচন্দ্র চট্টোপাধ্যায়ের উপন্যাস অবলম্বনে নির্মিত ও নিউ থিয়েটর্স প্রযোজিত এই চলচ্চিত্রটি ভারতবর্ষের প্রথম বাংলা সবাক চলচ্চিত্র হিসাবে পরিগণিত হয় (হিন্দি চলচ্চিত্র আলম আরার পাশাপাশি)। চলচ্চিত্রটিতে ঊনবিংশ শতাব্দীর বাংলার নারীদের প্রতি অবিচার ও পণপ্রথার কদর্য রূপ দর্শিত হয়েছে। ছবিটি হিন্দিতে "পূজারিন" নামে পুনর্নির্মিত হয়।
কি সাঙ্গ ইয়াং
কি সাঙ্গ ইয়াং (কোরীয়:기성용, জন্ম ২৪ জানুয়ারি ১৯৮৯) একজন দক্ষিণ কোরিয়ান পেশাদার ফুটবলার, যিনি বর্তমানে প্রিমিয়ার লিগে সোয়ানসি সিটিতে খেলছেন এবং দক্ষিণ কোরিয়ান জাতীয় ফুটবল দলে অধিনায়কের দায়িত্তে আছেন। তিনি সেন্ট্রাল মিডফিল্ড পজিশনে খেলে থাকেন। কি-সাঙ্গ তার লম্বা পাসিং এবং ভালো সেট পিচের জন্য পরিচিত।
২০০৬ সালে লিগ কাপের শেষ ম্যাচে সিউলের হয়ে বদলি হিসেবে নামেন। ২০০৭ সালে এফসি সিউলের হয়ে পুর্ন অভিষেক হয়।
২০০৮ মৌসুমে কি-সাঙ্গ দলের গুরুত্তপুর্ন খেলোয়াড় ছিলেন। ২৯ অক্টোবরে এফসি সিউলের চিরপ্রতিদ্বন্দ্বী সুয়ন সেমসাং ব্রুয়িংসের বিপক্ষে ৯২ মিনিটে গোল দিয়ে দলকে জেতান।
২০০৯ মৌসুমে কে লিগের প্রথম ম্যাচে চুন্নাম ড্রাগনের বিপক্ষে ৬-১ গোলের বিশাল জয় পায় এফসি সিউল, সেই ম্যাচে কি-সাঙ্গ একটি গোল করেন। এফসি সিউলের হয়ে সেই মৌসুমের পর বেশ কয়েকটি ইউরোপিয়ান ক্লাবের নজরে পড়ে কি-সাঙ্গ।
২০০৯ মৌসুমে স্কটিশ ক্লাব সেল্টিক ২.১ মিলিয়ন পাউন্ড দিয়ে কি-সাঙ্গকে দলে ভেড়ায়। কি-সাঙ্গ সেল্টিকে যোগ দেয়ার জন্য প্রিমিয়ার লিগের ক্লাব পোর্টস্‌মাথের প্রস্তাব প্রত্যাখ্যান করেন। সেল্টিকের হয়ে তিনি ১৮ নম্বর জার্সি পড়ে খেলেন। ২০১০ সালের ১৬ জানুয়ারিতে ফালকির্কের বিপক্ষে অভিষেক হয়, সেই ম্যাচ ১-১ গোলে ড্র হয় এবং কি-সাঙ্গ ম্যাচসেরা হন। সেই মৌসুমে তিনি সেল্টিকের হয়ে মাত্র ৪ টি ম্যাচ খেলেন।
কি-সাঙ্গ ২০১২ সাল পর্যন্ত স্কটিশ ক্লাব সেল্টিকের হয়ে ৬৪ ম্যাচে ৭ গোল করেন।
২০১২ সালের ২৪ আগস্ট কি-সাঙ্গ ৩ বছরের চুক্তিতে প্রিমিয়ার লিগের ক্লাব সোয়ানসি সিটিতে যোগ দেয়। তাকে দলে নিতে ৬ মিলিয়ন পাউন্ড খরচ করে সোয়ানসি সিটি। ২০১২ সালের ২৮ আগস্ট বার্নসলির বিপক্ষে অভিষেক হয়, সেই ম্যাচে ৩-১ গোলে জয়লাভ করে লিগ কাপের ২য় পর্বে জায়গা পায় সোয়ানসি সিটি।
২০১৩ সালের ৩১ আগস্ট কি-সাঙ্গ লোনে সান্ডারল্যান্ডে যোগ দেয়। ১৭ ডিসেম্বরে লিগকাপ কোয়ার্টার ফাইনালে সান্ডারল্যান্ডের হয়ে নিজের ১ম গোল দেয়, ঐ ম্যাচে শক্তিশালী চেলসিকে ২-১ গোলে হারায় সান্ডারল্যান্ড। ২০১৪ সালের ১০ এপ্রিল সান্ডারল্যান্ডের হয়ে নিজের শেষ ম্যাচ খেলেন। ২০১৩-১৪ মৌসুমে সান্ডারল্যান্ড পুরোটা সময়ে লিগের রেলিগেসন পজিশনে থাকলেও ১৪ তম হয়ে অবনমনের থেকে বেচে যায়।
কি-সাঙ্গ ২০১৪-১৫ মৌসুমে সোয়ানসি সিটিতে আবার যোগ দেয়। তিনি ১৬ আগস্টে ম্যানচেস্টার ইউনাইটেডের বিপক্ষে প্রথম গোল দেয়, সে ম্যাচে ২-১ গোলে জয়লাভ করে সোয়ানসি সিটি। ২৮ আগস্ট তিনি সোয়ানসির সঙ্গে চুক্তির মেয়াদ ২০১৮ সাল পর্যন্ত বাড়ান।
কি-সাঙ্গ ২০০৭ সালে অনুর্ধ-২০ বিশ্বকাপে দক্ষিণ কোরিয়ার হয়ে খেলেন। ২০০৮ সালের ৭ জানুয়ারিতে ২০১০ বিশ্বকাপ বাছাইপর্বে জর্ডানের বিপক্ষে জাতীয় দলের হয়ে অভিষেক হয়। কি-সাঙ্গ ২০১০ বিশ্বকাপে দলের হয়ে সব ম্যাচ খেলে ২ টি এসিস্ট করেন।
২০১৩ সালের মার্চে কি-সাঙ্গ জানায় তিনি অভিনেত্রী হান হিয়ে জিনের সাথে প্রেম করছেন এবং মে মাসে বিয়ে করেন। ২০১৩ সালের ২৫ জুন তারা বিবাহের রেজিস্ট্রেশন করেন। ২০১৫ সালের ১৩ সেপ্টেম্বর তাদের একমাত্র মেয়ে জন্মগ্রহণ করে।
১.  K-League Official Match Report at K-League Website(Korean)
২. Ki impresses on Celtic debut Asian Football Confederation, 18 January 2010
৩. Celtic 4 – 0 St Mirren BBC Sport, 22 August 2010
৪.  Celtic's Ki Sung Yueng wins October young player prize BBC Sport, 9 November 2010
৫. Ki wins Young Player of the Month award Celtic FC, 9 November 2010
৬. Celtic beat Motherwell in Scottish Cup final to end season on a high guardian.co.uk, 21 May 2011
৭. "Ki Sung Yueng". BBC Sport. Retrieved 29 January2011.
ইতি শ্রীকান্ত
ইতি শ্রীকান্ত (ইংরেজি নাম: Your Truly, Srikanta) অঞ্জন দাস পরিচালিত ২০০৪ সালের বাংলা পিরিয়ড ড্রামা চলচ্চিত্র। ছবিটি শরৎচন্দ্র চট্টোপাধ্যায়-এর উপন্যাস "শ্রীকান্ত"(১৯১৭) অবলম্বনে নির্মিত। এটি ছিল সোহা আলি খান-এর প্রথম অভিনীত চলচ্চিত্র। অন্যান্য অভিনেতাদের মধ্যে, অপরাজিতা ঘোষ দাস ও প্রধান চরিত্রে আদিল হুসেইন-এরও এটি প্রথম বাংলা চলচ্চিত্র। হুসেনের কন্ঠ বাংলায় ডাবিং করেন সুজন মুখোপাধ্যায়। চলচ্চিত্রটি ২০০৪ সালে আই. এফ. এফ. আই-এ ভারতীয় প্যানোরামা বিভাগের একটি অংশ ছিল। ভারতের ৫২তম জাতীয় চলচ্চিত্র পুরস্কার-এ, অভীক মুখোপাধ্যায় শ্রেষ্ঠ অডিওগ্রাফির জন্য জাতীয় চলচ্চিত্র পুরস্কারটি জিতে নেন। অঞ্জন দাস শ্রেষ্ঠ পরিচালক হিসেবে আনন্দলোক পুরস্কার পান।
২০১১ শ্রীলঙ্কা প্রিমিয়ার লীগ
২০১১ শ্রীলঙ্কা প্রিমিয়ার লীগ ছিল একটি প্রস্তাবিত টুয়েন্টি২০ ক্রিকেট লীগ। ১৯ জুলাই হতে ৪ আগস্ট পর্যন্ত সূচীতে নির্ধারিত থাকা এই লীগটি শ্রীলঙ্কার একটি নতুন ঘরোয়া টুয়েন্টি২০ ক্রিকেট প্রতিযোগিতার প্রথম আসর ছিল। শ্রীলঙ্কা ক্রিকেট এর করা দুর্নীতি ও অসক্ষমতার অভিযোগের কারণে সৃষ্ট সমস্যার জন্য এটি ২০১২ সাল পর্যন্ত স্থগিত ছিল এবং পরবর্তীতে ২০১২ শ্রীলঙ্কা প্রিমিয়ার লীগ হিসেবে অনুষ্ঠিত হয়। ভারতীয় ক্রিকেট নিয়ন্ত্রণ বোর্ড ভারতীয় খেলোয়াড়দের এই প্রতিযোগিতায় খেলার অনুমতি না দেয়ার সিদ্ধান্ত নেয়।
প্রস্তাবিত টুর্নামেন্টে ৭ টি দলকে অন্তর্ভুক্ত করা হয় যেগুলো প্রত্যেকটি শ্রীলঙ্কার একেকটি প্রদেশকে প্রতিনিধিত্ব করে। দলগুলোর অধিনায়ক ছিলেনম জাতীয় দলে অধিনায়কত্ব করেছেন এমন ৬ জন এবং শ্রীলঙ্কা দলের একজন সাবেক সহ-অধিনায়ক। ফ্র্যাঞ্চাইজি ভিত্তিক এই ধরণের লীগ এই প্রথম শ্রীলঙ্কায় আয়োজিত হওয়ার কথা ছিল। এই টুর্নামেন্টে ৩০ এর অধিক বিদেশি খেলোয়াড়ের খেলার কথা ছিল।
অন্যান্য ক্রিকেট লীগের মত শ্রীলঙ্কা প্রিমিয়ার লীগে কোন শহর নির্ভর দল ছিল না। বরং সেখানে প্রদেশ ভিত্তিক দল ছিল যাতে করে, পুরো প্রদেশ একত্রে দল গঠন করতে পারে এবং লীগে একটি বৃহৎ দর্শক সংখ্যা তৈরি হয়। সাতটি প্রদেশের সাতটি দল গঠন করা হয়েছিল যার তিনটি ২০১১ সালে তৈরি হয়েছিল। উত্তর মধ্যাঞ্চল এবং সবরাগামুয়া প্রদেশ দুটির জন্য প্রথম আসরে কোন দল ছিল না। ভবিষ্যতে প্রতিদ্বন্দ্বিতা বজায় রাখার জন্য দলের সংখ্যা সীমিত রাখা হয়েছিল।
টুর্নামেন্টের সকল ম্যাচ প্রেমাদাসা স্টেডিয়াম, কলম্বোতে হওয়ার কথা ছিল
প্রতি দলে একজন শ্রীলঙ্কার অধিনায়ক থাকবে, সনাথ জয়াসুরিয়া (রুহুনা), মাহেলা জয়াবর্ধনে (ওয়ায়াম্বা), কুমার সাঙ্গাকারা (কান্দুরাতা) এবং তিলকরত্নে দিলশান (বাসনাহিরা)। নাগেনহিরা ও উথুরার জন্য যথাক্রমে সাবেক পাকিস্তানি অধিনায়ক শহীদ আফ্রিদি এবং সাবেক নিউজিল্যান্ড অধিনায়ক ড্যানিয়েল ভেট্টোরি কে নির্বাচিত করা হয়েছিল।
প্রতি দলে:
শ্রীলঙ্কার জাতীয় নির্বাচক কমিটির সদস্য এবং ক্রিকেট কর্তৃপক্ষ টুর্নামেন্টের জন্য প্রায় ৭০ জন শ্রীলঙ্কার খেলোয়াড়ের নিবন্ধনের কথা বলেন। এদের অনেকেই ছিলেন তরুণ। এছাড়াও পাকিস্তানের জাতীয় দলের প্রায় সব খেলোয়াড়কেই এসএলপিএল খেলার আমন্ত্রণ জানানো হয়। এর সঙ্গে ক্রিস গেইল, ডোয়াইন ব্রাভো, ড্যারেন ব্রাভো, হার্শেল গিবস, ডেভিড ওয়ার্নার, লনয়াবো সতসবে, কেভিন ও'ব্রায়েন, ড্যানিয়েল ক্রিশ্চিয়ান, কাইরন পোলার্ড, ড্যানিয়েল ভেট্টোরি এবং শন টেইট এর মত আন্তর্জাতিক তারকার খেলার কথা ছিল। আইপিএল এর তুলনায় খেলোয়াড়দের মূল্য ছিল কম এবং সর্বোচ্চ মূল্য ছিল $৩০,০০০। তবে শহীদ আফ্রিদির মূল্য ছিল $৩৫,০০০। এসএলপিএল-এ অংশ নেয়া আন্তর্জাতিক খেলোয়াড়দের মধ্যে শোয়েব আখতার এর নামও অন্তর্ভুক্ত করা হয়েছিল তবে পরবর্তীতে ব্যক্তিগত কারণ দেখিয়ে তিনি এসএলপিএল থেকে সরে দাঁড়ানোর সিদ্ধান্ত নেন।টুর্নামেন্টের ২৪টি ম্যাচই প্রতিটি ক্রিকেট খেলুড়ে দেশে সরাসরি সম্প্রচারের পরিকল্পনা ছিল।
পরীক্ষণ মনোবিজ্ঞান
পরীক্ষণ মনোবিজ্ঞান হল মনোবিজ্ঞানের এমন একটি শাখা যেখানে পরীক্ষণ পদ্ধতির প্রয়োগের মাধ্যমে মানুষ এবং প্রাণীর আচরণ সম্পর্কে প্রাপ্ত তথ্যাবলিকে সুসংবদ্ধভাবে সন্নিবিষ্ট করা হয়। অর্থাৎ পরীক্ষণ মনোবিজ্ঞান হল পরীক্ষণ পদ্ধতির মাধ্যমে প্রাপ্ত আচরণ সম্পর্কিত তথ্য ও তত্ত্বের সমাহার।
ক্রাইডার ও সঙ্গীদের মতে, "পরীক্ষণ মনোবিজ্ঞানের বিশেষত্ব হল যে, এটি মৌলিক মনোবৈজ্ঞানিক প্রক্রিয়া যেমন-সংবেদন ও প্রত্যক্ষণ, প্রেষণা ও আবেগ, শিক্ষণ, স্মৃতি এবং পরিজ্ঞানকে বিবেচনা করে।"
রডিজার ও সঙ্গীদের মতে, "পরীক্ষণ মনোবিজ্ঞান সেসব ক্ষেত্রকে আওতাভুক্ত করে যেখানে পেশাদারগণ আচরণ ও মানসিক জীবন অনুধ্যানের পরীক্ষণের উপর এককভাবে নির্ভর করেন। এটি মূলত আচরণের জৈবিক ভিত্তি (মনোজীববিজ্ঞান), প্রাণী শিক্ষণ ও আচরণ এবং জ্ঞানীয় প্রক্রিয়াসমূহ (প্রত্যক্ষণ, স্মৃতি, ভাষা, চিন্তন) অনুধ্যান অন্তর্ভুক্ত করে।"
মনোবিজ্ঞানের প্রাথমিক অবস্থা ছিল ত্রুটিপূর্ণ। মনোবিজ্ঞানের এ ত্রুটিপূর্ণ অবস্থা দূর করার জন্য মনোবিজ্ঞানকে পরীক্ষণের উপর ভিত্তি করে গড়ে তোলার চেষ্টা শুরু হয়। ১৮৭৫ সালে উইলহেম উন্ড জার্মানির লিপজিগ বিশ্ববিদ্যালয়ে এবং একই বছরে উইলিয়াম জেমস হার্ভাড বিশ্ববিদ্যালয়ে স্বতন্ত্রভাবে মনোবিজ্ঞানের পরীক্ষাগার স্থাপন করেন। এ পরীক্ষাগারগুলি ছিল ছোট এবং তেমন কোন পরীক্ষা সেখানে সম্পাদিত হয় নি। অতঃপর ১৮৭৯ সালে থেকে উইলহেম উন্ড কর্তৃক স্থাপিত গবেষণাগারে নিয়মমাফিক মনোবিজ্ঞানের গবেষণা শুরু হয়। তাই উইলহেম উন্ডকে পরীক্ষণ মনোবিজ্ঞানের জনক বলা হয়।
আধুনিক মনোবিজ্ঞানের প্রায় সব বিষয়বস্তুই পরীক্ষণ মনোবিজ্ঞানের অন্তর্ভুক্ত। পরীক্ষণ মনোবিজ্ঞানে প্রাণীর আচরণগত দিক, মানসিক প্রক্রিয়া, শারীরবৃত্তীয় দিক, ব্যক্তির ব্যক্তিত্ব বিকাশে বংশগতি ও পরিবেশের প্রভাব ও তুলনামূলক বিবেচনাসহ বিভিন্ন ক্ষেত্রে গবেষণা পরিচালিত হয়। এছাড়াও শিক্ষা, চিকিৎসা, ব্যবসা ও কর্মস্থল এবং গবেষণা প্রতিষ্ঠানও পরীক্ষণ মনোবিজ্ঞানের বিষয়বস্তুর অন্তর্ভুক্ত।
তাইওয়ান–প্যারাগুয়ে সম্পর্ক
তাইওয়ান–প্যারাগুয়ে সম্পর্ক হল তাইওয়ান এবং প্যারাগুয়ে রাষ্ট্রদ্বয়ের মধ্যকার দ্বিপাক্ষিক সম্পর্ক। ৮ জুলাই, ১৯৫৭ সালে দুই দেশের সরকার পারস্পরিক কূটনৈতিক সম্পর্ক স্থাপন করেন। প্যারাগুয়ে পৃথিবীর ২২টি দেশের একটি এবং দক্ষিণ আমেরিকার একমাত্র দেশ, যারা প্রজাতন্ত্রী চীনকে (আরওসি) চীনের এবং তাইওয়ান দ্বীপের মূল এবং বৈধ সরকার হিসেবে স্বীকৃতি দেয়। ১৯৯৯ সাল থেকে তাইপেইয়ে প্যারাগুয়ের দূতাবাস রয়েছে। অসানসিঁওতে একটি দূতাবাস এবং সিউদাদ দেল এস্তেতে তাইওয়ানের একটি কনস্যুলেট-জেনারেল অফিস অবস্থিত। রাষ্ট্রদ্বয় পৃথিবীর দুই প্রান্তে অবস্থিত।
প্যারাগুয়ে এবং প্রজাতন্ত্রী চীনের সরকার ১৯৫৭ সালের ৮ই জুলাই নিজেদের মধ্যে কূটনৈতিক সম্পর্ক স্থাপন করে। এরপরের বছরগুলোতে দুই দেশের সরকার সাংস্কৃতিক কনভেনশন (১৯৬১), বন্ধুত্বের চুক্তি (১৯৬৮) এবং পর্যটন ও বিনিয়োগ কনভেনশন (১৯৭৫) স্বাক্ষর করে।
জেনারেল আলফ্রেডো স্ট্রোয়েসনার এবং জেনারালিসিমো চিয়াং কাই-সেক শাসিত সমাজতন্ত্র-বিরোধী বন্ধুত্ব সম্পূর্ণ স্বাভাবিক ছিল। অনেক প্যারাগুইয়ান অফিসারকে তাইওয়ানের ফু হুসিং কাং কলেজে প্রশিক্ষণের জন্য পাঠানো হয়। ১৯৮৯ সালে স্ট্রোয়েসনারকে সরিয়ে ক্ষমতায় বসেন আন্দ্রেস রড্রেগেজ। এর পরপরই তিনি নিজেকে গণতান্ত্রিকভাবে নির্বাচিত রাষ্ট্রপতি হিসেবে দাবি করেন। তখনই গণপ্রজাতন্ত্রী চীনের পক্ষ থেকে কূটনৈতিক স্বীকৃতি পরিবর্তনের প্রস্তাব আসে। তবে অভিজ্ঞ জেনারেল ও রাজনীতিবিদ ওয়াং শেং, যিনি তখন তাইওয়ানের রাষ্ট্রদূত এবং কূটনৈতিক কর্মকর্তা হিসেবে কর্মরত ছিলেন, প্যারাগুয়েকে আরওসির সাথে সম্পর্ক বজায় রাখার পক্ষেই অবস্থান গ্রহণ করায়। সেইসাথে তাইওয়ানের উন্নয়নের সহযোগী হিসেবে প্যারাগুয়েকে পাশে পাওয়া, এবং তাইওয়ানের বাজারে প্রবেশ প্যারাগুয়ের জন্য অধিকতর লাভজনক হবে বলে তিনি প্যারাগুয়েকে বোঝাতে সমর্থ হন। অসানসিঁওতে নিয়োজিত আরওসির বাণিজ্যিক সহদূত তিসেং চেং-তে বলেন যে "আমি অনবরত বের করার চেষ্টা করেছি যে তাদের কাছ থেকে আমরা কি কিনতে পারি। এটা খুবই কঠিন ছিল, কারণ তাদের তরফ থেকে অফার করার মত কিছুই নেই।"
১৯৯০-এর দশক জুড়েই তাইওয়ান প্যারাগুয়ের একাধিক অর্থনৈতিক উন্নয়নমূলক প্রকল্পে সহায়ক ভূমিকা পালন করে। সেইসাথে প্যারাগুয়েকে প্রদত্ত ঋণের পরিমাণও বেড়ে গেছে। ২০০৯ সালের শুরুর দিকে তাইওয়ান সরকারকে ২০০ মিলিয়ন মার্কিন ডলারের উদৃত্ত ঋণ থেকে মুক্ত রাখার প্রস্তাব করা হয়।
ঐতিহাসিকভাবেই জাতিসংঘের সাধারণ পরিষদের সকল প্রকার প্রস্তাবে প্যারাগুয়ের কূটনীতিকেরা জাতিসংঘে তাইওয়ানের ফিরে আসার পক্ষে অবস্থান নেন। তবে, ২০০৮ সালের শরতে সদ্য নির্বাচিত প্যারাগুয়ের রাষ্ট্রপতি ফার্নান্দো লুগো (যার শপথ গ্রহণের দিন তাইওয়ানের মা ইং-জিউ উক্ত অনুষ্ঠানে উপস্থিত ছিলেন) ঘোষণা করেন যে তার রাষ্ট্র ৬৩তম সাধারণ পরিষদের সভায় তারা এটা করবে না বলে জানান।
২০০৪ সালে তাইওয়ান এবং প্যারাগুয়ে মুক্ত বাণিজ্য চুক্তি নিয়ে মধ্যস্থতা করার চেষ্টা করে, তবে এক্ষেত্রে প্যারাগুয়ের মারকসুরের সহযোগী দেশের (তাইওয়ানের সাথে কূটনৈতিক সম্পর্ক বিচ্ছিন্ন) কাছ থেকে অনুমোদনের প্রয়োজন হয়। এ বিষয়টিই প্রক্রিয়াকে জটিল করে তুলেছে। ২০০৯ সালের এপ্রিল মাস পর্যন্ত প্রস্তাবিত চুক্তিটি এখনও মধ্যস্থতা হবার প্রক্রিয়ায় রয়েছে।
S
এস বা S ("ess" , বহুবচল "esses") ইংরেজি বর্ণমালার ১৯তম বর্ণ । এই বর্ণ ল্যাতিন বর্ণমালাতেও আছে ।
গ্রিক বর্ণমালায় এধরনের বর্ণ ছিলো না । তাই দন্ত্য থেকে "হিসহস' শব্দ উচ্চারণ করতে সিগমা বর্ণের ব্যবহার শুরু হয়েছে । তবে ল্যাতিন এবং ইটুরিয়ানরা এই বর্ণের ব্যবহার জানতো । আধুনিক বর্ণমালায় এই বর্ণটি প্রচুর ব্যবহৃত হচ্ছে ।
চতুর্দশ শতকের দিকে  ছোট  's' এর  আকৃতি ছিলো 'ſ',যাকে দীর্ঘ এস বলা হত ।তারপরে বড় হাতের অক্ষর হিসেবে 'S' আকৃতির ব্যবহার করা হয় । লেখার সময় শব্দের শেষে  's' আকৃতিও ব্যবহার করা হয় ।
ধারনা করা হয় যে লন্ডনের মুদ্রাকর  জন বেল (১৭৪৫-১৮৩১)  আধুনিক 'ſ' এর পরিবর্তে " s"  জনপ্রিয় করেন । ১৭৮৫ সালে তিনি প্রাথমিক ভাবে ব্রিটিশ থিয়েটারেও এই আকৃতি ব্যবহার শুরু করেন ।কয়রক বছরের মধ্যে তার বিষদ ব্যবহার শুরু হয় । একই বছর তার সম্পাদনায় সেক্সপিয়র সমগ্রে এই দাবী করেন যে " 'ſ' এই আকৃতির পরিবর্তে "s" আকৃতি ব্যবহার করা উচিত,এতে ভুল কম হয় ।" এভাবে জন বেল নতুন আকৃতির প্রচার শুরু করেন বিভিন্ন প্রকাশনার মাধ্যমে এবং তা ক্রমশঃ জনপ্রিয় হয়ে উঠতে থাকে । বেল "দ্যা ওয়ার্ল্ড" নামে সংবাদপত্র শুরু করেন এবং এতে বলা হয় , "পৃথিবীতে বড় ধরনের পরিবর্তন নিয়ে আসা হচ্ছে ।সংখ্যা ১,সোমবার,পহেলা জানুয়ারি,১৭৮৭"  আধুনিক যুগে এই বর্ণটি বহুল ব্যবহৃত বর্ণের মধ্যে সপ্তম স্থানে রয়েছে ।
উম্মুল কুয়াইন
উম্মুল কুয়াইন () সংযুক্ত আরব আমিরাতের সাতটি আমিরাতের মধ্যে অন্যতম আমিরাত। রাষ্ট্রের উত্তরে এর অবস্থান। সৌদ বিন রশিদ আল-মুয়াল্লা উম্মুল কুয়াইনের শাসক। ২০০৩ সালে এখানকার লোকসংখ্যা ছিল ৬২,০০০ এবং এর আয়তন । সাতটি আমিরাতের মধ্যে উম্মুল কুয়াইনের সবচেয়ে কম লোকের বসবাস রয়েছে।
উম্মুল কুয়াইনের প্রত্নতাত্ত্বিক গুরুত্ব রয়েছে এবং এখানে বিভিন্ন প্রাচীন নিদর্শন খুজে পাওয়া গেছে। প্রত্নতাত্ত্বিক নিদর্শন থেকে জানা যায় যে খ্রিষ্টপূর্ব ৫ম সহস্রাব্দে মেসোপটেমিয়ার সাথে এখানকার বাসিন্দাদের যোগাযোগ ছিল।
ব্রোঞ্জ যুগে (৩০০০-১৩০০ খ্রিষ্টপূর্ব) এই অঞ্চলে আধা-যাযাবর গোত্রের উপস্থিতি ছিল। তামা গলানোর উদ্দেশ্যে স্থানীয় একাশিয়া কাঠ সংগ্রহের জন্য তারা দলবদ্ধ হয়ে এক স্থান থেকে অন্য স্থানে ঘুরে বেড়াত। এই ধাতু পারস্য উপসাগরের সব গুরুত্বপূর্ণ বন্দরে প্রেরণ করা হত। তামার ব্যবসা এই অঞ্চলে সমৃদ্ধি অর্জন করে। এই যুগে কৃষির উন্নতি হয় এবং বিভিন্ন শস্য চাষ হতে থাকে। উম্মুন নার যুগে এখানে ভবন, দুর্গ নির্মিত হয়। এই যুগের অন্যতম স্থাপনা হল বৃত্তাকার সমাধি।
১৮শ শতাব্দীর মধ্যভাগে আল আলি গোত্র তাদের রাজধানী আল-সিন্নিয়া থেকে এখানে স্থানান্তরের পর মূলত উম্মুল কুয়াইনের আধুনিক ইতিহাস শুরু হয়। ১৭৭৫ সালে আল আলি গোত্রের আল মুয়াল্লা শাখার প্রতিষ্ঠাতা শেখ মাজিদ আল মুয়াল্লা উম্মুল কুয়াইনে স্বাধীন রাজ্য স্থাপন করেন।
১৮২০ সালের ৮ জানুয়ারি শেখ প্রথম আবদুল্লাহ যুক্তরাজ্যের সাথে সাধারণ উপকূলীয় চুক্তি স্বাক্ষর করেন। এর মাধ্যমে উসমানীয়দের দূরে রাখার জন্য ব্রিটিশদের নিরাপত্তা গ্রহণ করা হয়। আজমান, দুবাই, রাস আল-খাইমাহ ও শারজাহর মত উম্মুল কুয়াইনও ভারতের রুটের উপর অবস্থিত হওয়ায় একে তিনটি গান স্যালুট মর্যাদার রাজ্য হিসেবে স্বীকৃতি দেয়া হয়।
১৯০৩ সালে লরিমারের জরিপ অনুযায়ী উম্মুল কুয়াইনের শহরে ৫,০০০ বাসিন্দা ছিল এবং একে উপকূলের একটি প্রধান নৌকা নির্মাণ কেন্দ্র হিসেবে চিহ্নিত করা হয়। বছরে এখানে ২০টি নৌকা নির্মিত হত এবং দুবাই ও শারজাহতে এই সংখ্যা ছিল যথাক্রমে ১০ ও ৫।
১৯৭১ সালের ২ ডিসেম্বর শেখ দ্বিতীয় আহমেদ প্রতিবেশী আবুধাবি, দুবাই, শারজাহ, আজমান ও ফুজাইরাহর সাথে যুক্ত হয়ে সংযুক্ত আরব আমিরাত গঠনে অংশ নেন। রাস আল-খাইমাহ ১৯৭২ সালে তাতে যোগ দেয়।
উম্মুল কুয়াইনের শাসকরা হলেন:
নভেম্বর থেকে মার্চ পর্যন্ত গড় তাপমাত্রা দিনে এবং রাতে থাকে, তবে তা গ্রীষ্মে পর্যন্ত পৌছাতে পারে। সেসময় আর্দ্রতা বৃদ্ধি পায়। বছরে গড় বৃষ্টিপাতের পরিমাণ । দিনের বেলা উপকূলীয় এলাকায় সমুদ্রের ঠান্ডা বাতাস প্রবাহিত হয়।
এখানকার সংস্কৃতিতে ইসলাম ও ঐতিহ্যবাহী আরব প্রথা লক্ষ্য করা যায়। শুক্রবারের পবিত্রতা বিবেচনা করে ২০০৬ সালে শুক্র-শনি এই দুইদিনকে সাপ্তাহিক ছুটির দিন ধার্য করা হয়।
আল-সিন্নিয়াহ দ্বীপ সংযুক্ত আরব আমিরাতে "Phalacrocorax nigrogularis" প্রজাতির সবচেয়ে বড় আবাসস্থল। এটি পৃথিবীতে এই প্রজাতির তৃতীয় বৃহত্তম আবাসস্থল। এখানে আরব গেজেল হরিণ রয়েছে। সমুদ্রসম্পদে প্রাচুর্য ও বৈচিত্রের দেখা পাওয়া যায়। সমুদ্রে ব্ল্যাকটিপ রীফ হাঙর ও সবুজ সাগর কাছিম দেখতে পাওয়া যায়। আল-সিন্নিয়াহ ও মূল ভূখন্ডের মধ্যবর্তী স্থানে খুর আল-বাইদা নামে বালি ও কাদার প্রশস্ত স্থান রয়েছে। এখানে হাঁস দেখতে পাওয়া যায়।
উম্মুল কুয়াইনের পর্যটন স্থলের মধ্যে রয়েছে:
ডাউনি (পদবী)
ডাউনি () একটি আইরিশ পদবী বা উপাধি, ইংরেজিতে এর মানে হল যে "একটি দুর্গ একাত্মতার"। এই নামটির বৈকল্পিক বানান ডানী। আয়ারল্যান্ডের আধুনিক প্রদেশ গালওয়ে, সাউথওয়েস্ট কর্ক, কেরি, লিমেরিক, উলস্টার ও লেইনস্টার অঞ্চলে এ নামটি আদ্যিকাল থেকে পাওয়া যায় এবং এটিকে তিনটি স্বতন্ত্র পরিবারের উপাধি বলে ধারণা করা হয়। উলস্টারে, ডাউনি (var. there Devaney) হল প্রাচীন গায়েল রাজকীয় একটি উপাধি।
ডাউনি উপাধিটি সর্বপ্রথম স্কটল্যান্ডের অ্যাঙ্গাস প্রদেশের প্যারিশ চার্চ অধিক্ষেত্র বিভাজনে পাওয়া গিয়েছিল। ডাউনি এখনও বিভিন্ন জায়গায় বহুব্যবহৃত এবং প্যারিশের প্রাচীনতম একটি নাম ডাউনি।
১৯৯৯ সালের বাংলা চলচ্চিত্ৰের তালিকা
১৯৯৯ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত বাংলা চলচ্চিত্রসমূহের একটি তালিকা।
১৯৯৭ সালের বাংলা চলচ্চিত্ৰের তালিকা
১৯৯৭ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত বাংলা চলচ্চিত্রসমূহের একটি তালিকা।
১৯৮১ সালের বাংলা চলচ্চিত্ৰের তালিকা
১৯৮১ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত বাংলা চলচ্চিত্রসমূহের একটি তালিকা।
১৯৯১ সালের বাংলা চলচ্চিত্ৰের তালিকা
১৯৯১ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত বাংলা চলচ্চিত্রসমূহের একটি তালিকা।
১৯৯৮ সালের বাংলা চলচ্চিত্ৰের তালিকা
১৯৯৮ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত বাংলা চলচ্চিত্রসমূহের একটি তালিকা।
১৯৯৬ সালের বাংলা চলচ্চিত্ৰের তালিকা
১৯৯৬ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত বাংলা চলচ্চিত্রসমূহের একটি তালিকা।
১৯৯৫ সালের বাংলা চলচ্চিত্ৰের তালিকা
১৯৬১ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত বাংলা চলচ্চিত্রসমূহের একটি তালিকা।
১৯৯৩ সালের বাংলা চলচ্চিত্ৰের তালিকা
১৯৯৩সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত বাংলা চলচ্চিত্রসমূহের একটি তালিকা।
১৯৯২ সালের বাংলা চলচ্চিত্ৰের তালিকা
১৯৯২সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত বাংলা চলচ্চিত্রসমূহের একটি তালিকা।
২০০০ সালের বাংলা চলচ্চিত্ৰের তালিকা
২০০০ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত বাংলা চলচ্চিত্রসমূহের একটি তালিকা।
তাইওয়ান–ব্রাজিল সম্পর্ক
তাইওয়ান–ব্রাজিল সম্পর্ক হল প্রজাতন্ত্রী চীন বা তাইওয়ান এবং সংযুক্ত প্রজাতন্ত্রী ব্রাজিল রাষ্ট্রদ্বয়ের মধ্যকার দ্বিপাক্ষিক সম্পর্ক। তাইওয়ান ও ব্রাজিলের মধ্যে কোনো প্রকার আনুষ্ঠানিক কূটনৈতিক সম্পর্ক নেই, কারণ ব্রাজিল গণপ্রজাতন্ত্রী চীনকে স্বীকৃতি দেয়। তবে দুই দেশই অর্থনৈতিক ও সাংস্কৃতিক কেন্দ্র দ্বারা অনানুষ্ঠানিকভাবে পারস্পরিক কূটনৈতিক সম্পর্ক বজায় রেখেছে।
ব্রাজিলই প্রথম দেশ হিসেবে প্রজাতন্ত্রী চীনকে (আরওসি) ১৯১২ সালে এর প্রতিষ্ঠারর পর থেকেই সমর্থন দেয়। ১৯৭১ সালে ব্রাজিল জাতিসংঘ সাধারণ পরিষদ রেজোল্যুশন ২৭৫৮তে জাতিসংঘে গণপ্রজাতন্ত্রী চীন (পিআরসি) দ্বারা আরওসির প্রতিস্থাপনের ঘোর বিরোধিতা করে, তবে ১৫ই আগস্ট, ১৯৭৪ সালে ব্রাজিল প্রজাতন্ত্রী চীনের সাথে কূটনৈতিক সম্পর্ক বিচ্ছিন্ন করে গণপ্রজাতন্ত্রী চীনের সাথে সম্পর্ক স্থাপন করেন। তাইওয়ান এবং ব্রাজিলের কূটনৈতিক সম্পর্ক বিচ্ছিন্নের পর উভয় দেশে অবস্থিত কূটনৈতিক মিশন, প্রতিনিধিত্বকারী অফিস দ্বারা প্রতিস্থাপিত হয়।
প্রজাতন্ত্রী চীন সরকার ব্রাজিলিয়ায় তাইপেই ইকোনোমিক অ্যান্ড কালচারাল অফিস ইন ব্রাজিল স্থাপন করেন (), এছাড়া সাও পাওলোতে এবং রিও দি জেনেরিওতে আরো দুটি অফিস চালু করে তারা। রিও দি জেনেরিওর অফিসটি ২০১২ সালে বন্ধ হয়ে যায়।
একইভাবে ব্রাজিল সরকার তাইওয়ানের রাজধানীতে কমার্শিয়াল অফিস অব ব্রাজিল টু তাইপেই (, ) স্থাপন করেছে।
১৯৬০-এর দিক থেকে ব্রাজিলে উল্লেখযোগ্য সংখ্যক তাইওয়ানিজের অভিবাসন ঘটে। অধিকাংশ তাইওয়ানিজ ব্রাজিলীয়ই কাওসিউংয়ের কৃষক।
অনেক তাইওয়ানিজ ব্রাজিলীয়ই বর্তমানে সাও পাওলো, রিও গ্রান্ডে দো সুল, প্যারানা এবং রিও দি জেনেরিওতে বাস করে। উত্তর ব্রাজিলের অবস্থিত ব্রাজিলের পঞ্চম-বৃহত্তম শহর রিসিফে হল তাইওয়ানিজ ব্রাজিলীয়দের, বিশেষ করে মেইনং, কাওসিউংয়ের অপর স্থাপনা। সাও পাওলোর উপশহরগুলোতে একশরও বেশি তাইওয়ানিজ ব্রাজিলীয়রা মাশরুম কারখানা স্থাপন করে, যা পুরো ব্রাজিলে মাশরুম সরবরাহ করে।
এশিয়ায় তাইওয়ান ব্রাজিলের অন্যতম প্রধান বাণিজ্যিক সহযোগী। ব্রাজিল থেকে তাইওয়ানে রপ্তানিকৃত পণ্যসামগ্রি হল ওর, সয়াবিন, ভূট্টা, কাঠ, স্টীল, তুলা, চামড়া এবং গ্রানাইট। ব্রাজিল হল তাইওয়ানের অষ্টাদশ বাণিজ্যিক সহযোগী। তাইওয়ান থেকে ব্রাজিলে রপ্তানিকৃত পণ্যসামগ্রি হল তড়িৎ যন্ত্রসামগ্রি, রেকর্ড করার যন্ত্র, এলসিডি, স্টীল এবং প্লাস্টিকের সামগ্রি।
তাইওয়ানের অনেক ইলেকট্রনিক কোম্পানি ব্রাজিলে তাদের শাখা খুলেছে। ফক্সকন, আসুস, এমএসআই, কম্প্যাল, গিগাবাইট, এসির, এওসি, ডি-লিঙ্ক এবং আরো অনেক ইলেকট্রনিক কোম্পানি এর মধ্যে অন্যতম।
১৯৯০ সালের বাংলা চলচ্চিত্ৰের তালিকা
১৯৯০ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত বাংলা চলচ্চিত্রসমূহের একটি তালিকা।
২০০১ সালের বাংলা চলচ্চিত্ৰের তালিকা
২০০১ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত বাংলা চলচ্চিত্রসমূহের একটি তালিকা।
১৯৮৯ সালের বাংলা চলচ্চিত্ৰের তালিকা
১৯৮৯ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত বাংলা চলচ্চিত্রসমূহের একটি তালিকা।
উজবেকিস্তানের সংবিধান
উজবেকিস্তানের সংবিধান ১৯৯২ সালের ৮ ডিসেম্বরে উজবেকিস্তানের সুপ্রিম কাউন্সিলের একাদশ অধিবেশনে গৃহীত হয়। এটি উজবেকিস্তান প্রজাতন্ত্রের ১৯৭৮ সালের সংবিধানের বদলে প্রতিস্থাপিত হয়। (Article 15) এটি উজবেকিস্তান প্রজাতন্ত্রের সর্বোচ্চ আইন (অনুচ্ছেদ ১৫) উজবেকিস্তানের সংবিধান ছয়টি অংশ এবং ২৬ টি অধ্যায়ে বিভক্ত।
উজবেকিস্তানের সংবিধান শক্তিশালী নির্বাহী বিভাগ, আইন বিভাগ (সুপ্রিম এসেম্বলি অব উজবেকিস্তান বা অলি মাজলিস) এবং বিচার বিভাগের মধ্যে নামেমাত্র পার্থক্য সৃষ্টি করে।
উজবেকিস্তানের রাষ্ট্রপতি, যিনি পাঁচ বছরের জন্য প্রত্যক্ষ ভোটে নির্বাচিত হয়ে থাকেন, এবং মাত্র একবার তার এ মেয়াদ বৃদ্ধি হতে পারে, সংবিধান অনুসারে তিনি রাষ্ট্রে প্রধান এবং সর্বোচ্চ নির্বাহী ক্ষমতার অধিকারী। সামরিক বাহিনীর সর্বাধিনায়ক হিসাবে রাষ্ট্রপতি দেশে জরুরি অবস্থা কিংবা যুদ্ধ ঘোষণা করতে পারেন। রাষ্ট্রপতি "অলি মাজলিসের"  বিবেচনার জন্য প্রধানমন্ত্রী পদে প্রার্থী মনোনয়ন করা এবং মন্ত্রীসভার সব সদস্যদের নিয়োগ দেওয়া, জাতীয় তিন আদালতের বিচারপতি নিয়োগ করা, অলি মাজলিসে অনুমোদনের জন্য যে কোন বিষয় উত্থাপন করা এবং নিম্ন আদালতের সকল সদস্য নিয়োগ দেওয়ার ক্ষমতার অধিকারী।  রাষ্ট্রপতির সংসদ ভেঙে দেওয়ার অধিকারও আছে। www.lex.uz.
আইন সভার (নিম্নকক্ষ) ১৫০ জন জনপ্রতিনিধি পাঁচ বছরের জন্য নির্বাচিত হন। নিম্নকক্ষই উজবেকিস্তানের আইনবিভাগের সর্বোচ্চ প্রতিষ্ঠান। আইন সভা সাংবিধানিক আদালতের সম্মতিতে রাষ্ট্রপতি কর্তৃক বাতিল হতে পারে। বাতিল করার এই বিধিটি আইন বিভাগ এবং নির্বাহী বিভাগের ক্ষমতার ভারসাম্য রক্ষার জন্য গুরুত্বপূর্ণ। সিনেটের ১০০ জন সদস্যের মধ্যে ১৬ জন প্রত্যক্ষভাবে রাষ্ট্রপতি কর্তৃক মনোনীত হন।  অলি মাজলিস আইন প্রণয়ন করে, যা রাষ্ট্রপতি কর্তৃক সংসদে কিংবা উচ্চাদালত কর্তৃক অথবা প্রক্যুরেটর জেনারেল (দেশটির সর্বোচ্চ আইন প্রয়োগকারী কর্তৃপক্ষ) কর্তৃক অথবা স্বায়ত্বশাসিত কারাকালপাকস্তান প্রজাতন্ত্রের সরকার কর্তৃক প্রবর্তিত হতে পারে। আইন ছাড়াও আন্তর্জাতিক চুক্তি, রাষ্ট্রপতির অধ্যাদেশ এবং জরুরি অবস্থা অবশ্যই "অলি মাজলিসে" অনুমোদিত হতে হবে।
জাতীয় বিচার ব্যবস্থায় সাংবিধানিক আদালত, সুপ্রিম কোর্ট, এবং উচ্চ অর্থনৈতিক আদালত অন্তর্ভূক্ত। নিম্ন আদালত আঞ্চলিক, জেলা ও শহর পর্যায়ে বিদ্যমান আছে। সব পর্যায়ের বিচারপতিদেরকে রাষ্ট্রপতি নিয়োগ দান করেন এবং অলি মাজলিস অনুমোদন করে।  সরকারের অন্যান্য বিভাগের নামমাত্র স্বাধীনতা থাকলেও আদালতের উপর নির্বাহী বিভাগের কার্যকর নিয়ন্ত্রণে আছে।  সোভিয়েত যুগের নিয়মের মতোই প্রক্যুরেটর জেনারেল এবং আঞ্চলিক ও স্থানীয় পর্যায়ে তার সমকক্ষরা রাষ্ট্রের প্রধান আইন কর্মকর্তা এবং ফৌজদারি অপরাধের তদন্ত কর্মকর্তা, এটি এমন একটি পদ্ধতি, যা বিবাদির বিচার পূর্ব অধিকার সীমিত করে দেয়।
১৯৬৮ সালের বাংলা চলচ্চিত্রের তালিকা
১৯৬৮ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত বাংলা চলচ্চিত্রসমূহের একটি তালিকা।
মালদ্বীপের শিক্ষাব্যবস্থা
প্রথা অনুসারে মালদ্বীপে তিন বছর বা তার চেয়ে বেশি বয়সী শিশুরা  মালদ্বীপের ঐতিহ্যবাহী বিদ্যালয়ে শিক্ষা গ্রহণ করত, যে বিদ্যালয়গুলো "এধুর্জ" নামে পরিচিত ছিল, সাধরণত একটি বড় কক্ষ অথবা গাছের ছায়ায় এসব বিদ্যালয় তাদের কার্যক্রম পরিচালনা করত।  শিশুরা এসব বিদ্যালয়ে সাধারণ পাটি গণিত, ধিবেহী ভাষা, সামান্য আরবি এবং কুরআন পাঠ করতে শিখত।  বর্তমানে এসব বেসরকারি বিদ্যালয়ের কোন অস্তিত্ব নেই, কেননা ১৯৮০ থেকে ১৯৯০ এর দশকে এসব বিদ্যালয়কে পশ্চিমা পদ্ধতির বিদ্যালয়ে রূপান্তরিত করা হয়েছে।
মালদ্বীপের প্রথম পশ্চিমা পদ্ধতির বিদ্যালয় হলো মাজিদিয়্যা বিদ্যালয়, ১৯২৭ সালে প্রতিষ্ঠিত একটি মাধ্যমিক বিদ্যালয়। এই বিদ্যালয়টি মুলত সহশিক্ষামুলক ছিল, কিন্তু ১৯৪৪ সালে একটি বালিকা মাধ্যমিক বিদ্যলয় প্রতিষ্ঠার প্রয়োজনীয়তা অনুভূত হয়, তাই আমিনিয়্যাহ বিদ্যালয় প্রতিষ্ঠা করা হয়।
ইউনেস্কোর শিক্ষাবিষয়ক উপদেষ্টাদের একটি গবেষণা অনুসারে মালদ্বীপ সরকার ৬ অক্টোবর ১৯৭৬ সালে শিক্ষাব্যবস্থা উন্নয়ন প্রকল্প শুরু করে। এই প্রকল্প শিক্ষাব্যবস্থার উন্নয়নের জন্য ব্যাপক কার্যক্রম চালু করে, তন্মধ্যে প্রাথমিক শিক্ষার বিস্তার, পাঠ্যক্রম উন্নয়ন, শিক্ষাবিষয়ক বেতার, বয়স্কদের জন্য কম্যুনিটি শিক্ষা কার্যক্রম এবং পাঠ্যপুস্তক উন্নয়ন ও মুদ্রণের ব্যবস্থা অন্যতম। এই প্রকল্পের আওতায় প্রথম বিদ্যালয় "বা অ্যাটল ঈধাফুশিতে" ১৯৭৮ সালের মার্চ মাসে প্রতিষ্ঠিত হয়। বিদ্যালয় নির্মাণ কার্যক্রম অব্যহত ছিল এবং পরবর্তীতে জাপানের প্রাথমিক বিদ্যালয় নির্মাণ প্রকল্প এই প্রকল্পের পরিপূরক হিসাবে কাজ করে। পাঠ্যক্রম উন্নয়ন কার্যক্রম ১৯৭৬ সালে শুরু হয়, এবং শিক্ষক প্রশিক্ষণ কার্যক্রম ১৯৭৭ সালে শুরু হয়। একই সময়ে অন্যান্য কর্মসূচি চালু করা হয় এবং ১৯৭০ থেকে ১৯৮০’র দশক পর্যন্ত অব্যহত থাকে, এই সময় শিক্ষা খাতে দশ বছরব্যাপী (১৯৮৬-১৯৯৬) মহাপরিকল্পনা গ্রহণ করা হয়।  দ্বিতীয় মহাপরিকল্পনা গ্রহণ হয় ১৯৯৬-২০০৫ সাল পর্যন্ত।  এই হলো মালদ্বীপের শিক্ষাব্যবস্থা উন্নয়নের ভিত্তি, যা রাষ্ট্রপতি নাসিরের সরকার শুরু করে এবং রাষ্ট্রপতি গাইয়ুম তা চালু রাখেন।
২০০২ সালে রাষ্ট্রপতির কার্যালয় থেকে দাবি করা হয়, প্রাথমিক শিক্ষা বিশ্বমানে উন্নীত হয়েছে এবং সাক্ষরতার হার শতকরা ৯৮.৮২ ভাগে উন্নীত হয়েছে, যা ১৯৭৮ সালে ছিল মাত্র ৭০%।  জন স্কুল শিক্ষার্থী ছিল, যা দেশটির মোট জনসংখ্যার ৪০%।
২০১১ সালের জানুয়ারিতে মালদ্বীপে প্রথম বিশ্ববিদ্যালয় প্রতিষ্ঠা করার জন্য “জাতীয় বিশ্ববিদ্যালয় আইন” পাশ হয়। মালদ্বীপে উচ্চ শিক্ষাদানকারী প্রতিষ্ঠানগুলো হলো:
১৯৮৩ সালের বাংলা চলচ্চিত্রের তালিকা
১৯৮৩ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত বাংলা চলচ্চিত্রসমূহের একটি তালিকা।
১৯৮৫ সালের বাংলা চলচ্চিত্রের তালিকা
১৯৮৫ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত বাংলা চলচ্চিত্রসমূহের একটি তালিকা।
জাপান জাতীয় ক্রিকেট দল
জাপান জাতীয় ক্রিকেট দল আন্তর্জাতিক ক্রিকেট খেলায় জাপান এর প্রতিনিধিত্ব করে। জাপানের ক্রিকেট দলটি জাপান ক্রিকেট অ্যাসোসিয়েশন (JCA) গঠন করে, যারা ১৯৮৯ সাল থেকে, আন্তর্জাতিক ক্রিকেট কাউন্সিল (আইসিসি) এর সদস্য। মালয়েশিয়ায় অনুষ্ঠিত ১৯৯৬ এসিসি ট্রফিতে অংশ নেয়ার মাধ্যমে আন্তর্জাতিক ক্রিকেটে জাপানের অভিষেক হয়। জাপানের মোট খেলা ম্যাচের অধিকাংশই আঞ্চলিক প্রতিযোগিতায় খেলা এবং সাধারণত আইসিসি ইস্ট এশিয়া-প্যাসিফিক উন্নয়ন অঞ্চলের অন্যান্য দলগুলোর বিপক্ষে। ২০০৮ সাল থেকে ২০১২ সালের মধ্যে জাপান বিশ্ব ক্রিকেট লীগ (WCL)-এ অংশগ্রহণ করে, যার এক পর্যায়ে তারা পঞ্চম বিভাগ-এ পৌছায়।
১৮৬০ সালে ব্রিটিশদের দ্বারা জাপানে ক্রিকেটের পরিচিতি লাভ হয়। কিন্তু ১৯৮০ এর দশকের আগে খেলাটি সংগঠিত ছিল না। তবে এরপর জাপান ক্রিকেট অ্যাসোসিয়েশন গঠিত হওয়ার পর জাপানে সংগঠিতভাবে ক্রিকেটের সুচনা হয়।
১৯৮৯ সালে তারা আইসিসির অনুমোদিত সদস্য হিসেবে স্বীকৃতি লাভ করে এবং জাপান জাতীয় দল ১৯৯৬ এসিসি ট্রফিতে প্রথম কোন ম্যাচ খেলে। যদিও টুর্নামেন্টের সবকটি ম্যাচেই তারা পরাজিত হয় যার মধ্যে ফিজির কাছে ৩৮০ রানের ব্যবধানে একটি পরাজয় রয়েছে। তারা এরপরে একইভাবে ১৯৯৮ ও ২০০০ সালের টুর্নামেন্টও কোন সাফল্য ছাড়াই শেষ করে।
২০০০ সালের এসিসি ট্রফির পর জাপান এশিয়ান ক্রিকেট কাউন্সিল ছেড়ে আইসিসি এর ইস্ট এশিয়া-প্যাসিফিক অঞ্চলে যোগ দেয়। তারা ২০০২ সালের ফেব্রুয়ারী মাসে অস্ট্রেলিয়ায় অনুষ্ঠিত হওয়া ইস্ট এশিয়া এইটস টুর্নামেন্টে অংশ নেয় যেখানে তারা অস্ট্রেলিয়ার একটি দলের কাছে পরাজিত হয়ে রানার্সআপ হয়।
ইন্দোনেশিয়া জাতীয় ক্রিকেট দল ও দক্ষিণ কোরিয়া জাতীয় ক্রিকেট দল ছিল ঐ প্রতিযোগিতায় অংশ নেয়া বাকি দল। ২০০৪ সালে তারা ইস্ট এশিয়া ক্রিকেট চ্যালেঞ্জ টুর্নামেন্ট আয়োজন করে যা ২০০৭ বিশ্বকাপ এর বাছাই এর একটি অংশ ছিল। প্লেঅফে ইন্দোনেশিয়াকে হারিয়ে জাপান সেই টুর্নামেন্টে তৃতীয় স্থান লাভ করে।
২০০৫ সালের জুন মাসে জাপান আইসিসি এর সহযোগী সদস্য হিসেবে উন্নীত হয় এবং একই বছর ভানুয়াতুতে অনুষ্ঠিত ২০০৫ আইসিসি ইএপি ক্রিকেট কাপ
-এ অংশ নেয়। যেখানে তারা ফাইনালে কুক দ্বীপপুঞ্জকে হারিয়ে চ্যাম্পিয়ন হয়। পরের বছর তারা ব্রিসবেন-এ অনুষ্ঠিত ২০০৬ আইসিসি ইএপি ক্রিকেট ট্রফিতে অংশ নেয়, কিন্তু তারা ৩ দলের মধ্যে তৃতীয় হয় যেখানে বাকি দুটি দল ছিল ফিজি ও কুক দ্বীপপুঞ্জ।.
২০০৭ সালের ডিসেম্বর মাসে জাপান নিউজিল্যান্ডের অকল্যান্ড-এ অনুষ্ঠিত ২০০৭ আইসিসি ইএপি ক্রিকেট ট্রফিতে অংশ নেয়। যেখানে তারা কুক দ্বীপপুঞ্জ, ইন্দোনেশিয়া, সামোয়া, টোঙ্গা এবং ভানুয়াতুর মুখোমুখি হয়। জাপান ঐ টুর্নামেন্টে চ্যাম্পিয়ন হয় এবং জার্সি তে অনুষ্ঠিত বিশ্ব ক্রিকেট লীগ এর পঞ্চম বিভাগে খেলার যোগ্যতা অর্জন করে। কিন্তু অংশগ্রহণকারী ১২ দলের মধ্যে জাপান ১০ম স্থানে থেকে টুর্নামেন্ট শেষ করে।
২০১৬ সালের ২২ মার্চ ঘোষণা করা হয় যে, সানো, তোচিগিতে সানো আন্তর্জাতিক ক্রিকেট মাঠ তৈরি হবে যা হবে শুধুমাত্র ক্রিকেটের জন্য তৈরি জাপানের প্রথম কোন স্টেডিয়াম।
কানাডা–তাইওয়ান সম্পর্ক
কানাডা–তাইওয়ান সম্পর্ক হল কানাডা এবং প্রজাতন্ত্রী চীন বা তাইওয়ান রাষ্ট্রদ্বয়ের মধ্যকার দ্বিপাক্ষিক সম্পর্ক। ১৯৪২ সালে এ দুই দেশের মধ্যকার সম্পর্ক স্থাপিত হয়। কানাডা এবং তাইওয়ানের মধ্যে বেশকিছু সক্রিয় দ্বিপাক্ষিক চুক্তি কার্যরত আছে।
১৯৪২ সালে কানাডা প্রজাতন্ত্রী চীনে (কুইং সাম্রাজ্যের উত্তরসূরী রাষ্ট্র, চংকুইং এর যুদ্ধকালীন রাজধানী) তাদের প্রথম রাষ্ট্রদূত নিয়োগ করে। ১৯৪৬ সালে দূতাবাসটিকে স্থায়ী রাজধানী নানজিংয়ে নিয়ে যাওয়া হয়। তবে জাতীয়তাবাদীদের বিপক্ষে সমাজতান্ত্রিকদের জয়ের পর তারা তাইওয়ানে চলে যেতে বাধ্য হন এবং সমাজতান্ত্রিকেরা গণপ্রজাতন্ত্রী চীনের প্রতিষ্ঠা করেন। ১৯৫১সালের ২৬শে ফেব্রুয়ারি পর্যন্ত নানজিংয়ের কানাডীয় দূতাবাসটি চালু ছিল। তখন কানাডা তাইওয়ানের সাথে কূটনৈতিক সম্পর্ক বজায় রাখত।
১৯৭০ সালের ১৩ই অক্টোবর কানাডা সমাজতান্ত্রিক চীনকে স্বীকৃতি দিয়ে জাতীয়তাবাদী চীনের সাথে কূটনৈতিক সম্পর্ক বিচ্ছিন্ন করে। জাতিসংঘ সাধারণ পরিষদ রেজোল্যুশন ২৭৫৮তে কানাডা পিআরসি দ্বারা আরওসির প্রতিস্থাপনকে সমর্থন দেয়। কানাডা এবং তাইওয়ানের মধ্যকার কূটনৈতিক সম্পর্ক ছিন্ন হবার পর থেকে দুই দেশের কূটনৈতিক মিশন প্রতিনিধিত্বকারী অফিস দ্বারা প্রতিস্থাপিত হয়।
বর্তমানে প্রজাতন্ত্র চীন সরকার কানাডার অটোয়াতে একটি তাইপেই ইকোনোমিক অ্যান্ড কালচারাল অফিস () পরিচালনা করে। এছাড়া ভ্যানকুভার এবং টরোন্টোতে আরো দুইটি অফিস রয়েছে। তাইওয়ান বৈদেশিক বাণিজ্য উন্নয়ন সংস্থারও ভ্যানকুভার এবং টরোন্টোতে অফিস রয়েছে।
কানাডা সরকার তাইওয়ানের রাজধানীতে কানাডিয়ান ট্রেড অফিস ইন তাইপেই স্থাপন করেছে।
তাইওয়ান হল কানাডার অন্যতম প্রধান (এশিয়া–আটলান্টিক অঞ্চলে পঞ্চম এবং সারা বিশ্বে ১২তম) বাণিজ্যিক সহযোগী। কানাডা থেকে তাইওয়ানে রপ্তানিকৃত প্রধান পণ্যসমূহ হল ধাতব আকরিক, খনিজ তেল, পিচ, কাঠ, কয়লা, নিকেল এবং রেলপথের যানবাহন। কানাডা হল তাইওয়ানের ২৪তম বৃহত্তম বাণিজ্যিক সহযোগী। তাইওয়ান থেকে কানাডায় রপ্তানিকৃত পণ্যসমূহ হল মোবাইল, রেকর্ড করার যন্ত্র, বয়লার, স্টীলজাতীয় পণ্য এবং প্লাস্টিক সামগ্রী ইত্যাদি।
২০১৫ সালে তাইওয়ানের সাথে পণ্যদ্রব্য খাতে সর্বমোট বাণিজ্যের পরিমাণ বেড়ে দাঁড়ায় ৬.৯১ বিলিয়ন মার্কিন ডলারে, যা আগের বছরগুলোর তুলনায় ১৪.৬১ শতাংশ বেশি। কানাডীয় রপ্তানিমূল্য ছিল ১.৪৬ বিলিয়ন ডলার, পক্ষান্তরে আমদানিমূল্য ছিল ৫.৪৫ বিলিয়ন ডলার। অর্থনৈতিক খাত বার্ষিক "কানাডা—তাইওয়ান অর্থনৈতিক পরামর্শের" মাধ্যমে যৌথভাবে বাজারে প্রবেশ, গবেষণা ও উদ্ভাবন প্রভৃতি দিকে আলোচনার মাধ্যমে নিয়ন্ত্রিত হয়। বিভিন্ন কানাডা—তাইওয়ান চুক্তি ও সমঝোতা স্মারকও স্বাক্ষরিত হয়েছে। ২০১৬ সালের জানুয়ারি মাসে কানাডিয়ান ট্রেড অফিস ইন তাইপেই এবং তাইপেই ইকোনোমিক অ্যান্ড কালচারাল অফিস ইন অটোয়া কর্তৃক টেলিযোগাযোগ সহায়তা এবং দ্বৈত রাজস্ব ব্যবস্থাপনা (ডাবল ট্যাক্সেশন অ্যারেঞ্জমেন্ট বা এডিটিএ) রোধে একটি সমঝোতা স্মারক স্বাক্ষরিত হয়েছে।
২০১৫ সালের শেষের দিকে কানাডায় তাইওয়ানের মোট বিনিয়োগের অর্থমূল্য দাঁড়ায় ১০৮ মিলিয়ন ইউএস ডলার। আর কানাডা কর্তৃক তাইওয়ানে বিনিয়োগের পরিমাণ ছিল ১১৫ মিলিয়ন ইউএস ডলার।
বিজ্ঞান ও প্রযুক্তি এবং গবেষণা ও উন্নয়ন খাতে কানাডার সাথে তাইওয়ানের সহযোগিতামূলক বেশকিছু শক্তিশালী প্রকল্প রয়েছে। ন্যাশনাল রিসার্চ কাউন্সিল, বিভিন্ন কানাডীয় বিশ্ববিদ্যালয় এবং গবেষণাভিত্তিক বেসরকারি সংস্থা তাইওয়ানের অনুরূপ সংস্থার সাথে একত্রে কাজ করছে, যেখানে কানাডার গবেষণার দক্ষতা আর তাইওয়ানের নির্মাণ দক্ষতা একত্রে যুক্ত হয়েছে।
জাকার্তার শিক্ষা ব্যবস্থা
জাকার্তা হল ইন্দোনেশিয়া এর প্রধান শহর ও প্রধান শিক্ষা কেন্দ্র।এই শহরে দেশের বহু নামি বিদ্যালয়, উচ্চ বিদ্যালয় ও বিশ্ববিদ্যালয় রয়েছে।শহরটি দেশের উচ্চ শিক্ষার পিঠস্থান।শহরটিতে বহু গবেষনাগার ও আধুনিক প্রযুক্তির প্রতিষ্ঠান রয়েছে।
জাকার্তা অনেকগুলো বিশ্ববিদ্যালয়ের কেন্দ্রস্থল,তার মধ্যে ইউনিভার্সিটি অব জাকার্তা জাকার্তায় অবস্থিত সর্ববৃহৎ এবং পুরাতন তৃতীয় পর্যায়ের শিক্ষা প্রতিষ্ঠান । এটি একটি গণ প্রতিষ্ঠান যার ক্যাম্পাস রয়েছে সালেম্বা (কেন্দ্রীয় জাকার্তা) এবং দিপকে,যা জাকার্তার দক্ষিণে অবস্থিত। ইউনিভার্সিটি অব ইন্দোনেশিয়া ছাড়াও, জাকার্তায় আরো আলাদা তিনটি গণ বিশ্ববিদ্যালয় রয়েছে,এগুলো হলঃ শরিফ হিদায়াতউল্লাহ স্টেট ইসলামিক ইউনিভার্সিটি জাকার্তা, স্টেট ইউনিভার্সিটি অব জাকার্তা(ইউএনজে) এবং ইউনিভার্সিটি অব পেমবানগুনান ন্যাশনাল "ভেটেরান" জাকার্তা( ইউপিএন "ভেটেরান" জাকার্তা)। জাকার্তায় অবস্থিত কিছু বেসরকারি বিশ্ববিদ্যালয়ের মধ্যে রয়েছে ট্রিসাকতি ইউনিভার্সিটি, মারকু ভুয়ানা ইউনিভার্সিটি, তারুময়ানাগারা ইউনিভার্সিটি, আমা জায়া ইউনিভার্সিটি, পেলিটা হারাপান ইউনিভার্সিটি, বিনা নুসানতারা ইউনিভার্সিটি, প্যানকেসিলা ইউনিভার্সিটি।
স্টোভিয়া(STOVIA, "School tot Opleiding van Indische Artsen") ছিল জাকার্তায় অবস্থিত সর্বপ্রথম উচ্চ মাধ্যমিক বিদ্যালয় যা ১৮৫১ সালে প্রতিষ্ঠিত হয়। বৃহৎ শহর এবং রাজধানী হওয়ার কারণে, ইন্দোনেশিয়ার বিভিন্ন অঞ্চল থেকে আসা ছাত্রছাত্রীদের জন্য জাকার্তা বাসস্থানের ব্যবস্থা করে। তাদের মধ্যে অনেকেই হলগুলোতে অথবা বাড়িতে বসবাস করে। মৌলিক শিক্ষার জন্য, বিভিন্ন ধরনের প্রাথমিক এবং মাধ্যমিক স্কুল রয়েছে যা পাবলিক("জাতীয়"), প্রাইভেট("জাতীয় এবং দোভাষী জাতীয় সংযুক্ত") এবং আন্তর্জাতিক স্কুলগুলোকে একত্রে বেঁধেছে। ইন্দোনেশিয়ায় অবস্থিত প্রধান চারটি আন্তর্জাতিক বিদ্যালয়ের মধ্যে রয়েছে গান্ধী মেমোরিয়াল ইন্টারন্যাশনাল স্কুল, IPEKA ইন্টারন্যাশনাল খ্রিষ্টীয়ান স্কুল, জাকার্তা ইন্টারন্যাশনাল স্কুল এবং দ্যা ব্রিটিশ ইন্টারন্যাশনাল স্কুল,জাকার্তা(BIS)। অন্যান্য আন্তর্জাতিক স্কুলগুলোর মধ্যে রয়েছে জাকার্তা ইন্টারন্যাশনাল কোরিয়ান স্কুল, বিনা বাংসা স্কুল, জাকার্তা ইন্টারন্যাশনাল মাল্টিকালাচারাল স্কুল, Australian International School, নিউজিল্যান্ড ইন্টারন্যাশনাল স্কুল, সিঙ্গাপুর ইন্টারন্যাশনাল স্কুল, এবং সেকোলাহ পেলিটা হারাপান.
১) সরিফ হিদায়াতউল্লাহ স্টেট ইসলামিক ইউনিভার্সিটি জাকার্তা,
২)স্টেট ইউনিভার্সিটি অব জাকার্তা(ইউএনজে)
৩)ইউনিভার্সিটি অব পেমবানগুনান ন্যাশনাল "ভেটেরান" জাকার্তা( ইউপিএন "ভেটেরান" জাকার্তা)।
জাকার্তায় অবস্থিত কিছু বেসরকারি বিশ্ববিদ্যালয়ের ও রয়েছে
গান্ধী মেমোরিয়াল ইন্টারন্যাশনাল স্কুল,
IPEKA ইন্টারন্যাশনাল খ্রিষ্টীয়ান স্কুল,
জাকার্তা ইন্টারন্যাশনাল স্কুল
দ্যা ব্রিটিশ ইন্টারন্যাশনাল স্কুল,
জাকার্তা(BIS)। 
জাকার্তা ইন্টারন্যাশনাল কোরিয়ান স্কুল,
বিনা বাংসা স্কুল,
জাকার্তা ইন্টারন্যাশনাল মাল্টিকালাচারাল স্কুল,
Australian International School,
নিউজিল্যান্ড ইন্টারন্যাশনাল স্কুল,
সিঙ্গাপুর ইন্টারন্যাশনাল স্কুল
সেকোলাহ পেলিটা হারাপান
যৌথ বন ব্যবস্থাপনা
যৌথ বন ব্যবস্থাপনা বা জয়েন্ট ফরেস্ট ম্যানেজমেন্ট হল ভারত সরকার স্বীকৃত সরকারি ও স্থানীয় মানুষের উদ্যোগে স্থানীয় বনজ সম্পদের সুপরিচালন ব্যবস্থা।
যৌথ বন ব্যবস্থাপনা বা JFM-এর ধারণাটির প্রথম সূত্রপাত হয় ১৯৭১ খ্রিস্টাব্দে পশ্চিমবঙ্গের পশ্চিম মেদিনীপুর জেলার আরাবারি অরণ্যে। এই প্রকল্পটির সূচনা করা হয়েছিল জনগনের দাবি মেনে ধ্বংসের হাত থেকে অরণ্যকে বাঁচাতে। বনদপ্তরের নীতি অনুযায়ী ১৯৭১ খ্রিস্টাব্দে দক্ষিণবঙ্গে শালগাছের জঙ্গল পুনরুদ্ধারের জন্য মেদিনীপুর শহর থেকে ৩০ কিমি দূরে আরাবারি অরণ্যে ডিভিশনাল ফরেস্ট অফিসার (DFO) শ্রী অজিত কুমার ব্যানার্জির নেতৃত্বে শালগাছ চাষের ব্যবস্থা করা হয়। তিনি স্থানীয় ১১টি গ্রামের মানুষের সঙ্গে আলোচনা করে ১৯৭২ খ্রিস্টাব্দে বন সুরক্ষা কমিটি (FPC) গড়ে তোলেন। এই কমিটিকে সদ্য রোপিত শালগাছের রক্ষণাবেক্ষণের দায়িত্ব দেওয়া হয়। বিনিময়ে স্থানীয় মানুষদের গ্রামীণ নিযুক্তি স্কিমে চাকরির ব্যবস্থা ও কাঠের পরিবর্তে অন্য বনজ সম্পদ আরোহনের অধিকার দেওয়া হয়। এই উদ্যোগ সফল হয়।
আরাবারির ঘটনায় অনুপ্রাণিত হয়ে ভারত সরকারের পরিবেশ ও বনমন্ত্রক সমস্ত রাজ্য সরকারকে, স্থানীয় জনসাধারণ এবং স্বেচ্ছা সংগঠনগুলিকে সঙ্গে নিয়ে বন উন্নয়নের চালননীতি প্রণয়ন করে। সেই অনুযায়ী ২২টি রাজ্য সরকার সংশ্লিষ্ট রাজ্য বনদপ্তরকে যৌথ বন ব্যবস্থাপনা ব্যবস্থাপনা করবার নির্দেশ দেয়। বর্তমানে ভারতে ১০-২৫ মিলিয়ন হেক্টর বন পরিচালনে যৌথ বন ব্যবস্থাপনা সহায়তা করে। এর অধীনে অনেকগুলি কমিটি গঠিত হয় যেগুলি বন সংরক্ষণের ভূমিস্তরে কাজ করে থাকে। এই কমিটিগুলি হল :
জীববৈচিত্র্য সংরক্ষণে যৌথ বন ব্যবস্থাপনার ভূমিকাগুলি হল:
মালদ্বীপের সংবিধান
মালদ্বীপের সংবিধান হলো মালদ্বীপের সর্বোচ্চ আইন।  এটি মালদ্বীপ প্রজাতন্ত্রের অস্তিত্বের আইনি ভিত্তি প্রদান করে, মালদ্বীপের নাগরিকদের অধিকার ও কর্তব্য নির্ধারণ করে এবং মালদ্বীপ সরকারের কাঠামো বর্ণনা করে। মালদ্বীপের বর্তমান সংবিধানটি রাষ্ট্রপতি মামুন আব্দুল গাইয়ুম কর্তৃক ২০০৮ সালের ৭ আগস্ট প্রণীত হয়, এবং ১৯৯৮ সালের সংবিধান বাতিল করে এটি দ্রুত কার্যকর হয়।
বর্তমান সংবিধানটির সংক্ষিপ্ত শিরোনাম "মালদ্বীপ প্রজাতন্ত্রের সংবিধান, ২০০৮"।
মালদ্বীপের প্রথম সংবিধান ১৯৩২ সালে মালদ্বীপের সুলতান তৃতীয় মুহাম্মাদ শামসুদ্দীন কর্তৃক কার্যকর হয়। এই সংবিধান মুলত  প্রথা, আইন এবং অন্যান্য ঐতিহ্যগত প্রাশাসনিত পদ্ধতির উপর ভিত্তি করে প্রণীত হয়েছিল, যে গুলো শত শত বছর ধরে চলে আসছিল। এই সংবিধান ১৯৩০ সালে দেওয়া শ্রীলংকার ভারপ্রাপ্ত গভর্নর এইচ, বর্ডিলের পরামর্শের ভিত্তিতে লিখিত হয়।কিছুদিন পরেই ১৯৩৪ সালে আরেকটি সংবিধান প্রণয়ন এবং কার্যকর করা হয়। একই বছরে সুলতান তৃতীয় মুহাম্মাদ শামসুদ্দীনকে তার নিজের জারি করা সংবিধান লঙ্ঘনের দায়ে পদচ্যুত করা হয়। সুলতান দ্বিতীয় হাসসান নুরুদ্দীনের শাসনামলে তৃতীয় আরেকটি সংবিধান প্রণয়ন এবং কার্যকর করা হয়। ১৯৪০ সালের ৩০ জানুয়ারিতে সাংবিধানিক ব্যবস্থা অপ্রয়োজনীয় বলে গণ্য করা হয় এবং বিলুপ্ত করা হয়।  সালে নতুন আরেকটি সংবিধান কার্যকর হয়। ১৯৫১ সালে আরেকটি সাংবিধানিক পরিবর্তনের পর (৫ম সংবিধান) মালদ্বীপ একটি প্রজাতন্ত্র হিসাবে ঘোষিত হয়।
রাষ্ট্রপতি মোহামেড আমিন দিদির শাসনামলে আরেকটি নতুন সংবিধান (৭ম) কার্যকর করা হয়। এই সংবিধানটি মাত্র ৮ মাস কার্যকর থাকে, এরপর প্রজাতন্ত্র বাতিল করা হয় এবং মালদ্বীপ আবার সুলতান মুহাম্মাদ ফারিদ দিদির অধীনে সালতানাতে পরিণত হয়। এই পরিবর্তনের ফলে আরেকটি সংবিধান রচিত হয় ৭ মার্চ ১৯৫৪ সালে। এর পর নবম সংবিধান ১৯৬৪ সালে এবং দশম সংবিধান ১৯৬৭ সালে প্রণীত হয়।
দ্বিতীয় প্রজাতন্ত্র ঘোষণার পর রাষ্ট্রপতি ইব্রাহিম নাসির ১৯৬৮ সালের ১১ নভেম্বরে একটি নতুন সংবিধান অনুমোদন করেন। এই সংবিধান যথাক্রমে ১৯৭০, ১৯৭২ এবং ১৯৭৫ সালে তিনবার সংশোধিত হয়।
রাষ্ট্রপতি মামুন আব্দুল গাইয়ুমের শাসনামলে ১৯৯৮ সালে মালদ্বীপের দ্বাদশ সংবিধান প্রণীত হয়। সরকার  ঘোষণা করে যে এই পরিবর্তন আনা হয়েছে দেশের জনগণকে বন্ধুত্বপূর্ণ এবং সৌহার্দ্যতা ও সহযোগিতাপূর্ণ পরিবেশে বসবাস করতে উৎসাহিত করার জন্য এবং ভালো কাজে ও পরস্পরের প্রতি সম্মান দেখানোর জন্য উৎসাহিত করার জন্য।
২০০৮ সালের জুনে একটি পরিষদ, যেটি “বিশেষ মাজলিস” নামে পরিচিত, একটি নতুন সংবিধান উপস্থাপন করে। ২০০৮ সালের ৭ আগস্ট এই সংবিধান রাষ্ট্রপতি কর্তৃক অনুমোদিত হয়। এই সংবিধান প্রণয়ন কার্যক্রম শুরু হয় ২০০৩ সালে নাগরিক বিক্ষোভের কারণে রাষ্ট্রপতি গাইয়ুম আধুনিক বহুদলীয় গণতান্ত্রিক দেশের অঙ্গীকার করার পর। এই সংবিধানে বিচার বিভাগ একটি স্বাধীন কমিশনের আওতায় রাখা হয়েছে, এবং দুর্নীতি দমন ও নির্বাচন পরিচালনার জন্য আলাদা স্বাধীন কমিশনের বিধান রাখা হয়েছে। এই সংবিধান রাষ্ট্রপতির নির্বাহী ক্ষমতা হ্রাস করেছে এবং সংসদকে শক্তিশালী করেছে।  অন্যান্য পরিবর্তনসমূহের মধ্যে উল্লেখযোগ্য হলো, এই সংবিধান অনুসারে “একজন অমুসলিম মালদ্বীপের নাগরিক হতে পারবে না।”
সংবিধানটি একটি ঘোষণা, ১৪ টি অধ্যায় এবং তিনটি তফসিল নিয়ে গঠিত। প্রতিটি অধ্যায় এবং তফসিল একেকটি বিশেষ প্রসঙ্গের উপর আলোচনা করে। নিচে প্রতিটি অধ্যায় ও তফসিল এবং আলোচ্য বিষয়ের তালিকা দেওয়া হলো:
সংবিধানটি ২০০৮ সালে কার্যকর হওয়ার পর থেকে মাত্র একবার ২০১৫ সালের জুলাই মাসে সংশোধন করা হয়েছে।
সংবেদন
সংবেদন হল উদ্দীপনার জন্য প্রাথমিক অনুভূতি বা চেতনাবোধ। সংবেদন প্রাণীকে জগৎ সম্পর্কে অবহিত করে এবং এ সংবেদনের মাধ্যমেই প্রতিক্রিয়ার সৃষ্টি হয়ে থাকে। অর্থাৎ কোন উদ্দীপক (যেমন - শব্দ, তাপ, আলো) ইন্দ্রিয়ে আঘাত করলে (যেমন - কান, ত্বক, চোখ) যে অনুভূতি বা সচেতনতার সৃষ্টি হয় তাকেই সংবেদন বলে।
সংবেদন ও প্রতিক্রিয়ার মধ্যে পার্থক্য রয়েছে। সংবেদন সৃষ্টি হওয়ার পর মস্তিষ্ক এর ব্যাখ্যা দান করে। একে প্রত্যক্ষন বলা হয়। প্রত্যক্ষনের ব্যাখ্যার উপর নির্ভর করেই মস্তিষ্ক সিদ্ধান্ত নেয় কেমন প্রতিক্রিয়া করা উচিত।
জাকার্তার পরিবহন ব্যবস্থা
সুরাবায়ার পরিবহন স্থল, সমুদ্র এবং বিমান পরিবহনের মাধ্যমে স্থানীয়, আঞ্চলিক এবং আন্তর্জাতিক যাত্রায় সাহায্য করছে। শহরের অভ্যন্তরে প্রাথমিক যাতায়াত ব্যাবস্থা হল মোটর যান, মোটরসাইকেল এবং ট্যাক্সি। কিছু পাব্লিক বাস পরিবহন রয়েছে। বাস পরিবহনের দ্বারা শহরটি জাভা দ্বীপ এর গুরুত্ব পূর্ন শহরের সঙ্গে যুক্ত।এছাড়া শহরটিতে রেল পরিবহন ব্যবস্থা রয়েছে।মিটার গেজ রেল ধ্বারা শহরটি বানদুং শহরের সঙ্গে যুক্ত।
শহরটিতে সড়ক পথে বাস ,ব্যাক্তিগত গাড়ি, টাক্সি প্রভৃতির দ্বারা গন পরিবহন ব্যবস্থা গড়ে উঠেছে।এই শহরটি বহু এক্সপ্রেসওয়ে ও মহাসড়ক দ্বার অনওয শহরের সঙ্গে যুক্ত।
শহরটিতে প্রথম রেল চালু হয় ১৮৬৭ সালে।এর পর ধীরে ধীরে রেল পথের প্রসার ঘটে।শহরটি থেকে শহরগলী রেল ও দূরপাল্লা উভয় রেল চলাচল করে।
জাকার্তা- বানদুং হাইস্পিড রেল পথ বা "জাকার্তা বানদুং উচ্চ-গতির রেল পথ" হল ইন্দোনেশিয়া এর জাভা দ্বীপ এর পশ্চিম থেকে পূর্ব দিকে পরিকল্পনাধিন একটি উচ্চ গতির রেল পথ।এই রেল পথটি জাভা দ্বীপ এর পশ্চিমে অবস্থিত দেশের রাজধানী জাকার্তা থেকে জাভা দ্বীপের পূর্বের শহর বানদুং পর্যন্ত নির্মাণ করা হবে।ইন্দোনেশিয়া সরকার ২০১০ সালে প্রথম এই প্রকল্পের কথা ঘোষনা করে।কিন্তু পরিকল্পনাটি সফল হয়নি।এর পর ২০১৫ সালে এই প্রকল্প নতুন ভাবে শুরু হয়।এই রেল পথ নির্মাণ প্রকল্পে চিন ও জাপান উভয় দেশই আগ্রহ দেখিয়েছে।দেশ দুটি জাকার্তা থেকে বানদুং পর্যন্ত ১৫০ কিলোমিটার পথে পর্যবেক্ষন করেছে।এর পর জাপান বানদুং থেকে জাভা দ্বীপের পূর্ব অংশের শহর সরাবায়া পর্যন্ত ৭৩০ কিলোমিটার পথ পর্যবেক্ষন করেছে।কিন্তু এই রেল পথ নির্মাণের দায়ীত্ব পায় চিন এর চীনা রেলওয়ে ইন্টারন্যাশনাল ।২০১৬ সালে এই ঘোষনা করে ইন্দোনেশিয়া সরকার।এই রেল পথ ( জাকার্তা থেকে বানদুং) নির্মাণে খরচ ধরা হয়েছে ৫.১৩৫ মার্কিন ডলার।
জাকার্তা মেট্রো রেল হল এই দেশের প্রথম মেট্রো রেল ব্যবস্থা।এই ব্যবস্থার দ্বারা সহজে জাকার্তার বিভিন্ন অংশে যাতায়াত করা যায়।এই রেল ব্যবস্থার নতুন পথ নির্মাণের কাজ চলছে।
শহরটির প্রধান বন্দর হল তান্জুং প্রিওক বন্দর বা জাকার্তা বন্দর।এই বন্দর দ্বারা দেশের ৫০ শতাংশ পণ্য পরিবহন করা হয়।বন্দরটি জাকার্তার কাছেই সমুদ্র উপকূলে গড়ে এঠেছে।এই বন্দরটি গভীর পোতাশ্রয় যুক্ত।এটি দেশের বৃহত্তম কন্টেইনার বন্দর।এই শহরটি এই বন্দরটিকে কেন্দ্র করেই গড়ে উঠেছে।
জাকার্তা-বানদুং হাইস্পিড রেল পথ